UAB: vaga del col·lectiu docent, investigador i de serveis el 6/03/08 - CGT Ensenyament\nUAB: vaga del col·lectiu docent, investigador i de serveis el 6/03/08\nEls treballadors i treballadores de la UAB del col•lectiu docent, investigador i d’administració i serveis que aquest 6 de març ens hem sumat a la vaga o hi donem suport de diferents formes entenem que la nostra és una lluita per la defensa d’un ensenyament públic i de qualitat basat en unes condicions laborals dignes i justes per part d’aquelles i aquells que amb la nostra feina el fem possible en el dia a dia.\n1.\tUn increment del finançament públic de les universitats públiques. La base de la dignificació de les condicions laborals dels treballadors/es de la UAB comença per una política pública compromesa realment amb el finançament del conjunt de l’ensenyament públic i de les universitats com a part integrant d’aquest. L’ensenyament públic ha de ser vist des de les diferents administracions com un eix estratègic en la consecució d’una societat crítica i plenament democràtica.\n2.\tUna implicació real de la UAB amb els i les seves treballadores. L’equip de Govern de la UAB ha de revisar les seves prioritats pressupostàries que actualment se centren més en una política d’aparador i grans titulars i deixen de banda el garantir unes condicions laborals dignes per a sectors importants dels treballadors i treballadores de la universitat.\n3.\tL’erradicació de la precarietat laboral. La precarietat laboral en la que està immerses una part de les treballadores i treballadors de la UAB, a més de la precarietat de la vida d’aquestes persones, atempta contra la igualtat entre els treballadors/es i és la principal amenaça a la qualitat de les funcions pròpies de la universitat. La seva eliminació s’ha de centrar en tres eixos:\na.\tLa reversió de l’actual procés d’externalització/privatització de serveis de la UAB.\nb.\tL’elaboració d’un pla de regularització i estabilització dels diferents col•lectius docents docents i investigadors en situació de precarietat i l’aplicació sense ambigüitats de la legislació vigent en matèria de drets laborals (Estatut dels treballadors, conveni col•lectiu, Estatuto del Empleado Público, etc).\nc.\tLa resolució de casos de contractació amb figures fraudulentes encobertes que es donen en diversos centres, com és el cas de les beques de col•laboració, de capítol 6, convenis universitat-empresa i “teacher assistants”.\nd.\tTot el personal de Capítol VI ha de tenir els mateixos drets que el personal fixe de plantilla, i se li ha d’aplicar el Conveni. La gerència ha de negociar i clarificar les places que són estructurals (amb contracte indefinit) i s’han de garantitzar els mateixos drets laborals, salarials i formatius que el personal fixe. També és necessari exigir l’acompliment d’uns horaris ben definits, ja que moltes vegades la jornada real és superior al què estipula el contracte i el propi Conveni; igualment s’exigeix objectivitat i transparència a la hora de seleccionar el personal\n4.\tNo a les hores extres per a cobrir substitucions. Hi ha un ampli volum de substitucions relativament previsibles (per a càrrecs, sabàtics i altres llicències, etc.). Un increment de la dotació de treballadors/es estables facilitarà resoldre aquestes necessitats fent compatible una millora de les condicions laborals de la plantilla, dels serveis que ofereix i a l’hora evitarà incrementar de forma legalment dubtosa les jornades laborals.\n5.\tRevisió del nou Model de Carrera Acadèmica. Aquesta mesura fou aprovada pel Consell de Govern sense haver estat prèviament negociada amb els difernts actors de la comunitat universitària.\n6.\tQue es respecti la democràcia en els diferents espais de negociació de la UAB. No a les imposicions unilaterals per part de l’Equip de Govern de la UAB. L’Equip de Govern ha d’assumir l’existència de diferents espais de representació dels i les treballadores i del conjunt del col•lectiu docent i investigador i les seves competències, i promoure una autèntica pràctica negociadora en tot allò que ens afecti com a tals.\nComitè de Vaga Laboral de la UAB\n(Assemblea contra la precarietat, CGT, CAU-IAC)\nAdjuntem la convocatòria de la CGT amb els enllaços per a que el personal funcionari els doni suport, i el cartell que inclou la convocatòria del 5.\nPrat de LLob: paralització del pla de segregació de la FP a l’IES Illa dels Banyols\nValoració de la CGT de la Comissió de seguiment del PNE


El temps a Palamós: de maig 2016\n30 de maig: una altre tarda inestable amb l'AO negativa\nCel ennuvolat i temps plujós ahir dilluns a quarts de nou del vespre. Font: càmera web de Sant Daniel (Calonge)\nAhir dilluns 30 de maig, l'embossament d'aire fred que es manté en altura va tornar a ser molt efectiu alhora de deixar-nos una tarda molt inestable.\nDesprés d'un matí assolellat i plàcid, a partir del migdia es va començar a veure el creixement de grans núvols de desenvolupament vertical cap a l'interior de Girona, els quals disposaven de l'energia necessària que els hi proporcionava la gran insolació del migdia, la presència d'aire fred en altura i l'aire humit.\nEls gruixuts cúmuls i cumulonimbus del prelitoral i interior de Girona, s'anaren desplaçant cap a la costa amb el pas de les hores, impulsats pel vent de component oest que bufava a uns cinc mil metres d'altura.\nA Palamós, el cel es va anar carregant cada cop més al llarg de la tarda, i a partir de les vuit del vespre va caure un ruixat intens acompanyat d'estones amb pluja més moderada, juntament amb el so d'alguns trons llunyans. En total, en el centre del nucli antic de Palamós es van recollir 10,6 mm i al Port Marina 10,8 mm.\nAquesta nova tarda plujosa és un nou capítol de la situació meteorològica que ha regit amb més o menys força els darrers dies i, fins i tot, bona part del present mes de maig i el mes d'abril. De fet, la inestabilitat que ens afecta i que encara ens pot efectar avui dimarts, pot deixar-nos algun petit ruixat o plugim més.\nEl temps extremament variable està íntimament lligat a l'índex AO negatiu que s'ha apoderat de la circulació general atmosfèrica a l'Atlàntic Nord.\nCom he comentat en altres articles, la intensitat amb la que l'aire àrtic o polar penetra cap a latituds mitjanes, està relacionat amb l'Oscil·lació Àrtica o índex AO.\nL'índex AO quan es troba en la seva fase positiva, la pressió en superfície és més baixa que l'habitual a la regió polar. Això fa que el corrent en jet de les latituds mitjanes sigui més intens i amb una component més zonal (d'oest a est), amb la qual cosa a la nostre àrea geogràfica tenim un temps avorrit o com a molt arriben fronts molt desgastats en forma de núvols prims. Aquest reforçament provoca un confinament major de l'aire fred de l'Àrtic a la regió polar.\nEn canvi, quan l'índex AO es troba en la seva fase negativa, la pressió en superfície sobre la zona polar és més alta que la normal, amb una disminució dels vents zonals que al mateix temps permet una major circulació d'aire fred polar cap a latituds mitjanes, amb la qual cosa tenim més números per veure'ns afectats per un temps inestable i fresc.\nCom podeu veure a la imatge següent, actualment tenim un índex AO negatiu., això provoca que el temps es mantingui inestable a la nostre zona, a més, les previsions semblen indicar que encara estarem dins de la fase negativa per uns dies més, però de forma paulatina l'índex AO es podria anar decantant cap a la fase positiva.\nMapa de superfície amb fronts d'ahir dilluns. Es veuen altes pressions cap a Groenlàndia i Islàndia, la qual cosa ens dóna elevades possibilitats que pugui ploure a la nostre zona.\nPluja caiguda ahir dilluns 30 de maig al Baix Empordà, segons Meteocat i Meteoclimatic:\nMonells 21,4 mm., Calonge 20,7 mm., Calonge-Mas Pallí 19,0 mm., La Bisbal d'Empordà 16,2 mm., Sant Feliu de Guíxols 10,0 mm., Palafrugell 9,4 mm., Castell d'Aro 8,4 mm., Verges 8,2 mm., La Tallada d'Empordà 7,7 mm., Torroella de Montgrí 6,4 mm., Bellcaire d'Empordà 6,2 mm., Les Olives 2,0 mm.\nImatge del radar meteorològic d'ahir dilluns a les 19:48h. Veiem com plovia a la nostre àrea de forma moderada.\nTemps assolellat amb alguns cúmuls decoratius ahir dilluns a les dotze del migdia. Font: càmera web de Sant Daniel (Calonge)\nEn un altre ordre de coses, si analitzem les temperatures màximes que van tenir lloc ahir dilluns 30 de maig al Baix Empordà, es pot comprobar com aquestes van baixar amb major o menor intensitat a totes les poblacions a causa dels núvols, a l'entrada d'aire fresc amb isotermes de 7/8ºC a 850hPa i a la manca de vent de garbí destacable.\nPer exemple, a Castell d'Aro la màxima va baixar 2,5ºC respecte el diumenge, a Monells va descendir 1,8ºC i a La Tallada d'Empordà descendí 0,8ºC. L'excepció la trobem a Torroella de Montgrí, on la màxima fou 0,8ºC més alta que la del dia anterior. A Palamós la màxima va baixar 0,6ºC respecte el dia abans.\nEn aquest sentit, els 23,1ºC de La Bisbal d'Empordà van ser la màxima més alta del dia, en canvi, els 18,9ºC de Calonge-Mas Pallí van ser la màxima més baixa comarcal.\nPer la banda de les mínimes, es pot constatar com totes elles van anar clarament a menys respecte el dia anterior, a causa del poc vent, a l'entrada d'aire fred i a l'absència de núvols.\nPer exemple, a La Tallada d'Empordà la mínima va descendir 3,4ºC, a Torroella de Montgrí descendí 3,2ºC i a La Bisbal d'Empordà va baixar 2,4ºC. A Palamós la mínima va baixar 2,0ºC respecte el diumenge.\nEls 7,7ºC de Monells van ser la mínima més freda de la jornada, per contra, els 13,3ºC de Sant Feliu de Guíxols i de Calonge-Mas Pallí van ser les mínimes més elevades. Dades de Meteoclimatic i Meteocat\nMàximes registrades ahir dilluns 30 de maig al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nLa Bisbal d'Empordà 23,1ºC (8,8ºC)., Torroella de Montgrí 23,0ºC (9,4ºC)., La Tallada d'Empordà 22,9ºC (9,6ºC)., Monells 22,3ºC (7,7ºC)., Castell d'Aro 21,0ºC (10,3ºC).\nAltres dades meteorològiques d'ahir dilluns 30 de maig del 2016 a Palamós., temperatura màxima 20,2ºC, mínima 12,8ºC. Vent: fins les 09:00h va bufar vent de component ONO i NO, a 2/5 km/h de mitjana., a partir de llavors vent de direcció E i SE, a 5 km/h de mitjana., a partir de les 11:00h vent del S i SSE, a 10 km/h de mitjana., a partir de les 13:00h vent del SSE, SE i E, a 5/10 km/h de mitjana. Ratxa màxima de vent 26 km/h S. Estat de la mar amb maror al matí, mar de fons del SSO (ones de 0,5/1 metre)., mar endins hi havia de forta maror a maror (onatge sig. de 1,29 metres a les 08:00h davant del cap de Begur, de 0,94 metres a les 12:00h i de 0,7 metres a les 18:00h), alçada màxima de l'onatge 1,88 metres a les 08:00h. Pressió atmosfèrica màxima 1017hPa, mínima 1014 hPa. Humitat relativa màxima 94%, mínima 67%. (Dades de meteoclimatic.com i Puertos del Estado)\nCel amenaçador observat ahir dilluns a les 19:02h abans de ploure. Font: càmera web de Sant Daniel (Calonge)\n29 de maig: quatre gotes de matinada, matí assolellat i tarda de núvols als arrossars de Pals\nLa tarda ennuvolada d'ahir diumenge 29 de maig des dels arrossars de Pals, amb reflexos a l'aigua i l'arròs que ja va creixent.\nAhir diumenge 29 de maig, es pot afirmar que vàrem tenir una jornada dividida en dues meitats clarament diferenciades, amb un matí dominat pel sol i una tarda ennuvolada.\nEl temps assolellat que hi va haver al matí, va tenir com a contrapunt la formació de 4/8 Cu i Sc a primeres hores del dia, a més, durant la resta d'hores matinals i al migdia tan sols restaren entre 2/8 i 3/8 Cu i Sc.\nEl sol no va durar pas gaire, ja que degut a la presència d'un embossament d'aire fred en altura i la formació d'una àrea de convergència de vents, van crèixer algunes nuvolades de tarda que deixaren ruixats i tempestes cap al nord de la demarcació gironina, no obstant, a la nostre vila no va ploure, però el cel ennuvolat va dominar tota la tarda, amb entre 6/8 i 8/8 Cu i Sc. De cares al vespre els núvols es trencaren fins a quedar 3/8 Cu i Sc.\nAquest cel ennuvolat de la segona meitat de la jornada, el podeu veure clarament a la foto que obre aquest post i a les de més avall, les quals foren captades des dels arrossars de Pals.\nCom es pot comprobar, els camps es comencen a negar i l'arròs ja comença a germinar i a crèixer, a més, la quietud que es respirava ajudava a crear bonics reflexos sobre l'aigua estancada.\nEncara que a la tarda el temps va aguantar, durant la matinada el pas d'un front raquític va deixar-nos algun plugim, amb un total de 1,0 mm recollits en el centre del nucli antic de Palamós i 1,2 mm a La Fosca.\nA la resta de la comarca tampoc hi va ploure gaire, encara que cap a l'extrem nord hi va arribar algun ruixat de resquitlló un xic més destacat durant la tarda.\nAltres dades de precipitació caiguda ahir diumenge 29 de maig al Baix Empordà, segons Meteocat Meteoclimatic:\nLes Olives 9,0 mm., Verges 4,6 mm., Bellcaire d'Empordà 2,8 mm., Calonge 1,5 mm., La Tallada d'Empordà 1,6 mm., Castell d'Aro 1,2 mm., Sant Feliu de Guíxols 1,0 mm., Palafrugell 1,0 mm., Torroella de Montgrí 0,6 mm., La Bisbal d'Empordà 0,1 mm.\nTarda de diumenge ennuvolada des dels arrossars de Pals, amb el massís del Montgrí a l'horitzó.\nImatge del radar meteorològic d'ahir diumenge a les tres i dotze minuts de la matinada, on veiem com plovia de forma feble.\nPer avui a la tarda es preveu que tornin a crèixer algunes nuvolades cap a l'interior de Girona, degut al manteniment de l'embossament d'aire fred en altura, amb isotermes de -20ºC a 850hPa i a la formació d'una àrea de convergència de vents, amb vent humit de component sud i sud-est en superfície (capa d'humitat relativa al voltant del 85 % entre la superfície i els 300 metres d'alçada i del 75/80 % entre els 600/3000 metres d'alçada), a més, també hi haurà un CAPE de 600 J/kg.\nA Palamós hem de preveu que de cares a la tarda/vespre es pugui escapar algun ruixat poc important, però de certa intensitat (entre 5 i 10 mm). El vent bufarà fluixet de component sud i est.\nRestes de núvols baixos ahir diumenge al vespre, amb el creuer Artania atracat al port. Font: càmera web del Club Nàutic Costa Brava.\nCanviant de tema, si comprobem les temperatures màximes que tingueren lloc ahir diumenge 29 de maig al Baix Empordà, es constata com totes elles van pujar amb major o menor intensitat.\nPer exemple, a La Bisbal d'Empordà la màxima va ascendir 2,2ºC respecte el dia abans, a Monells va pujar 1,5ºC i a Torroella de Montgrí va ser 0,1ºC més alta que la del dissabte. A Palamós la màxima va pujar 0,9ºC respecte el dia abans.\nEn aquest sentit, els 24,3ºC de La Bisbal d'Empordà van ser la màxima més alta del dia, en canvi, els 20,5ºC de Palamós-La Fosca van ser la màxima més curta.\nPel cantó de les mínimes, veiem com aquestes van tenir lloc a darrera hora del dia, en comptes de produir-se de matinada, a més, també van baixar a tot arreu. Per exemple, a La Bisbal d'Empordà la mínima va descendir 1,6ºC, a Monells també baixà 1,6ºC respecte el dia abans i a Castell d'Aro descendí 0,2ºC. A Palamós la mínima va ser 1,1ºC més baixa que la del dia anterior.\nEls 10,3ºC de Monells van ser la mínima més freda del dia i els 15,4ºC de Sant Feliu de Guíxols foren la mínima més elevada. Dades de Meteoclimatic i Meteocat\nMàximes registrades ahir diumenge 29 de maig al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nLa Bisbal d'Empordà 24,3ºC (11,2ºC)., Monells 24,1ºC (10,3ºC)., La Tallada d'Empordà 23,7ºC (13,0ºC)., Castell d'Aro 23,5ºC (11,9ºC)., Torroella de Montgrí 22,2ºC (12,6ºC).\nAltres dades meteorològiques d'ahir diumenge 29 de maig del 2016 a Palamós., temperatura màxima 20,8ºC, mínima 14,8ºC. Vent: fins les 09:00h va bufar vent de component variable, a 5 km/h de mitjana., a partir de llavors vent del E, ESE i ENE, a 5/10 km/h de mitjana., a partir de les 14:00h vent del NE, NNE i ENE, a 5/10 km/h de mitjana. Ratxa màxima de vent 24 km/h SSO (poc després de la mitjanit). Estat de la mar amb un xic de marejol al matí/migdia, no obstant, de cares al vespre hi havia maror, mar de fons del S., mar endins hi havia maror (onatge sig. de 0,7 metres a les 08:00h davant del cap de Begur, de 0,7 metres a les 13:00h i de 1,05 metres a les 18:00h), alçada màxima de l'onatge 2,03 metres a les 15:00h. Pressió atmosfèrica màxima 1015hPa, mínima 1007hPa. Humitat relativa màxima 91%, mínima 60%. (Dades de meteoclimatic.com i Puertos del Estado)\nTarda de diumenge ennuvolada des dels arrossars de Pals. L'arròs ja comença a despuntar.\nMar de fons de migjorn apareguda ahir al vespre. Observeu l'onatge a l'esquerra de la imatge. Font: càmera web del Club Nàutic Costa Brava.\nL'arròs ja creix als arrossars de Pals., al fons veiem el massís del Montgrí sota un cel ennuvolat ahir diumenge a la tarda.\n28 de maig: núvols baixos, clarianes de tarda i algun plugim testimonial\nNúvols baixos tapant el cel del passat dissabte al migdia i boirines enterbolint el paisatge. Font: càmera web del Club Nàutic Costa Brava (Palamós).\nEl passat dissabte 28 de maig, tal com es preveia, els núvols baixos van mantenir el cel tapat fins al migdia i, fins i tot, també es van presentar algunes boirines que enterboliren la visió del paisatge, especialment cap als modestos relleus costaners (vegeu la imatge superior i la que tanca l'article)\nAmb més precisió, es pot afirmar que al llarg del matí s'apreciaren entre 7/8 i 8/8 Sc i St. Els núvols baixos matinals es van començar a trencar a partir del migdia/primeres hores de la tarda, i entre les clarianes es podien veure núvols prims formats per 3/8 o 4/8 Ci, Cs i As.\nDurant la tarda el sol es va acabar imposant, però el cel es va mantenir enterenyinat amb 5/8 o 6/8 Ci, Cs i As, a més de 2/8 Sc i St.\nL'augment dels núvols alts que hi va haver a darreres hores del dia per l'horitzó de ponent, ens indicava el ràpid acostament d'un front que deixà el cel cobert a la nit, a més, abans de la mitjanit es van arribar a escapar quatre gotes, amb un total de 0,2 mm recollits en el centre del nucli antic de Palamós i també a La Fosca.\nL'altre símptoma que ens anunciava el pas d'aquest front desgastat, va ser l'increment en la força del vent de garbí, el qual va assolir una ratxa màxima de 45 km/h poc abans de la mitjanit.\nPosta de sol del passat dissabte 28 de maig, amb abundants núvols alts. Font: càmera web del Club Nàutic Costa Brava (Palamós)\nPel que fa a les temperatures màximes que tingueren lloc el passat dissabte 28 de maig al Baix Empordà, s'observa com el mercuri va descendir a totes les estacions meteorològiques degut al cel ennuvolat. Per exemple, a La Bisbal d'Empordà la màxima va ser 2,3ºC més baixa que la del divendres, a La Tallada d'Empordà baixà 2,2ºC i a Castell d'Aro va descendir 1,8ºC. L'excepció la trobem a Torroella de Montgrí, on la màxima no va tenir cap canvi. A Palamós la màxima va ser 2,4ºC més baixa que la del divendres.\nEn aquest sentit, els 23,1ºC de Les Olives van ser la màxima més alta del dia, en canvi, els 19,8ºC de Palamós-La Fosca es quedaren com a màxima més curta.\nPer la banda de les mínimes, veiem com aquestes van pujar a tot arreu amb més o menys força, comparades amb les del divendres, a causa del cel tapat. Per exemple, a Monells la mínima va ascendir 2,3ºC, a La Bisbal d'Empordà va pujar 2,2ºC i a Torroella de Montgrí pujà 1,8ºC. L'excepció apareix a Castell d'Aro, on la mínima va ser 0,3ºC més baixa que la del dia abans. A Palamós la mínima va pujar 0,4ºC respecte el dia abans.\nAixí doncs, els 11,9ºC de Monells van ser la mínima més freda del dia i els 15,9ºC de Palamós foren la mínima més elevada. Dades de Meteoclimatic i Meteocat\nMàximes registrades el passat dissabte 28 de maig al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nMonells 22,6ºC (11,9ºC)., La Tallada d'Empordà 22,5ºC (13,1ºC)., La Bisbal d'Empordà 22,1ºC (12,8ºC)., Torroella de Montgrí 22,1ºC (13,2ºC)., Castell d'Aro 21,6ºC (12,1ºC).\nAltres dades meteorològiques del passat dissabte 28 de maig del 2016 a Palamós., temperatura màxima 19,9ºC, mínima 15,9ºC. Vent: fins les 08:30h va bufar vent de component N, a 2/5 km/h de mitjana., a partir de llavors vent de direcció NE, a 5 km/h de mitjana., a partir de les 12:00h vent del E, ESE i SE, a 5/10 km/h de mitjana., a partir de les 15:30h vent del SE, SSE i S, a 10 km/h de mitjana., a partir de les 18:30h vent del S, SSO i SO, a 10/15 km/h de mitjana., a partir de les 23:00h vent del SSO, a 15/20 km/h de mitjana, però amb marcades fluctuacions d'intensitat. Ratxa màxima de vent 45 km/h SO. Estat de la mar amb marejol., mar endins hi havia maror (onatge sig. de 0,7 metres a les 08:00h davant del cap de Begur, de 0,47 metres a les 12:00h i de 0,59 metres a les 18:00h). Pressió atmosfèrica màxima 1013hPa, mínima 1007hPa. Humitat relativa màxima 95%, mínima 69%. (Dades de meteoclimatic.com i Puertos del Estado)\nCel tapat de núvols baixos i boirines el passat dissabte 28 de maig a les deu del matí. Font: càmera web de Sant Daniel (Calonge)\n27 de maig: temps assolellat i núvols baixos sobre el golf de Lleó\nImatge de satèl·lit del passat divendres a les 22:00h, on veiem un extens banc de núvols baixos o boira de mar a sobre el golf de Lleó i a la costa de Tarragona.\nEl passat divendres 27 de maig, a Palamós vàrem tenir un dia plenament assolellat, a més, la presència d'un xic de vent reescalfat de component nord va fer pujar la temperatura màxima fins a 22,3ºC, la qual va ser 2ºC més alta que la del dia abans.\nAquest vent del nord encara va arribar més reescalfat fins a la població veïna de Calonge, indret on registraren una màxima de 27,2ºC (la més alta de la comarca).\nEl lleuger flux de component nord en superfície, es va encarregar de mantenir allunyat de la Costa Brava l'extens banc de boira o núvols baixos que es va formar sobre el golf de Lleó, no obstant, aquests núvols estrats o estratocúmuls si que van tocar terra cap a la Costa Daurada i la costa de la Catalunya del Nord, tal com podeu veure a la imatge superior.\nLa imatge de satèl·lit capta la massa d'aire gràcies a una composició RGB, la qual obté les dades dels canals infraroig i de vapor d'aigua del satèl·lit Meteosat de Segona Generació.\nAquesta eina meteorològica, a part de mostrar-nos la boira, s'ha dissenyat i ajustat per seguir l'evolució dels ciclons, en particular, la ràpida ciclogènesi, corrents en doll i anomalies de vorticitat potencial (PV).\nTot i que la boira d'advecció no va acabar d'entrar, es van poder veure algunes franges nuvoloses durant tota la jornada. Al matí van aparèixer entre 3/8 i 5/8 Ci, Cs i Ac, juntament amb 2/8 Sc i St, siguent els núvols més abundants a primera hora del dia que no pas al migdia.\nAl llarg de la tarda els núvols anaren a menys, amb només 1/8 o 2/8 Ci i Cs, a més de 2/8 Sc i St. Degut a la presència de pols del Sàhara, la posta de sol asserenada es va veure de color groguenc.\nTemps assolellat el passat divendres a les 14:09h, amb algun núvol alt. Font: càmera web de Sant Daniel (Calonge)\nPel que fa a les temperatures màximes que tingueren lloc el passat divendres 27 de maig al Baix Empordà, s'observa com el termòmetre va notar un clar ascens degut al temps assolellat i a la presència de vent un xic reescalfat de component nord. Per exemple, a La Bisbal d'Empordà la màxima va pujar 2,2ºC respecte el dijous, a Castell d'Aro va ascendir 1,6ºC i a Torroella de Montgrí pujà 1,3ºC respecte el dia anterior.\nA Palamós la màxima va ser 2,1ºC més alta que la del dijous.\nEn aquest sentit, els 27,2ºC de Calonge van ser la màxima més alta del dia, en canvi, els 21,3ºC de Sant Feliu de Guíxols van ser la màxima més curta.\nPer la banda de les mínimes, veiem com aquestes van baixar a tot arreu amb més o menys intensitat. Per exemple, a La Bisbal d'Empordà la mínima va baixar 2,3ºC respecte el dijous, a Monells va descendir 1,8ºC i a Castell d'Aro baixà 0,5ºC respecte el dia abans. A Palamós hi trobem l'excepció, ja que la mínima va pujar 0,1ºC respecte el dia anterior.\nAixí doncs, els 9,6ºC de Monells van ser la mínima més freda del dia, per contra, els 15,5ºC de Palamós foren la mínima més elevada. Dades de Meteoclimatic i Meteocat\nMàximes registrades el passat divendres 27 de maig al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nLa Tallada d'Empordà 24,7ºC (11,3ºC)., Monells 24,4ºC (9,6ºC)., La Bisbal d'Empordà 24,4ºC (10,6ºC)., Castell d'Aro 23,4ºC (12,4ºC)., Torroella de Montgrí 22,1ºC (11,4ºC).\nAltres dades meteorològiques del passat divendres 27 de maig del 2016 a Palamós., temperatura màxima 22,3ºC, mínima 15,5ºC. Vent: fins les 12:00h va bufar vent de component N i NNO, a 10 km/h de mitjana., a partir de llavors vent de direcció NNE i NE, a 10/15 km/h de mitjana., a partir de les 18:00h vent del S, SSO i SO, a 10 km/h de mitjana. Ratxa màxima de vent 32 km/h NNE. Estat de la mar amb marejol., mar endins hi havia maror (onatge sig. de 1,05 metres a les 08:00h davant del cap de Begur, de 0,94 metres a les 13:00h i de 0,94 metres a les 18:00h)., alçada màxima de l'onatge 1,95 metres a les 05:00h. Pressió atmosfèrica màxima 1014hPa, mínima 1012hPa. Humitat relativa màxima 92%, mínima 59%. (Dades de meteoclimatic.com i Puertos del Estado)\nLa posta de sol groguenca degut a la pols en suspensió del passat divendres 27 de maig. Font: càmera web de Sant Daniel (Calonge)\nLa temperatura mitjana a Catalunya ha augmentat 1,55ºC des del 1950\nEvolució de la temperatura mitjana anual per al període 1950-2015 i per al conjunt de Catalunya. Els valors s'expressen com a anomalies respecte el període de referència 1961-1990, i la corba negra indica un filtre gaussià de 13 membres.\nEl Servei Meteorològic de Catalunya (SMC) ha publicat la novena edició del Butlletí Anual d'Indicadors Climàtics (BAIC-2015), que avalua l'evolució recent del clima de Catalunya a partir de l'anàlisi de diferents indicadors de canvi i variabilitat climàtics.\nEn aquest butlletí s'utilitzen sèries climàtiques d'àmplia cobertura temporal que han superat rigoroses tècniques d'anàlisi de qualitat i d'homogeneïtat i que asseguren una bona anàlisi de l'evolució del clima a Catalunya. A banda d'actualitzar els resultats amb les dades corresponents al 2015, enguany s'ha continuat ampliant el nombre de sèries, disposant actualment de 24 sèries de temperatura i 71 de precipitació que cobreixen el període 1950-2015 i que són un bon testimoni del canvi climàtic apreciat al conjunt del país.\nLleugera disminució de la precipitació\nCom a resultats generals per al període 1950-2015, s'aprecia que la temperatura mitjana anual de Catalunya s'ha incrementat a un ritme de +0,23°C/decenni (valor estadísticament significatiu), mentre que la precipitació mitjana anual mostra una lleugera tendència a la reducció, -1,5 % per decenni (valor sense significació estadística). Totes les estacions de l'any presenten una tendència estadísticament significativa a l'augment de la temperatura, més marcat a l'estiu (+0,34°C/decenni) i menys marcat a l'hivern (+0,17°C/decenni). Quant a la precipitació, l'única estació de l'any amb una tendència estadísticament significativa és l'estiu, amb una disminució de la precipitació de -4,5 % per decenni.\nEl nivell del mar a l'Estartit ha augmentat 3,6 cm/decenni en els darrers 26 anys (1990-2015), i la temperatura de l'aigua del mar en els primers 50 metres de fondària, també a l'Estartit, ha augmentat a un ritme de +0,3°C/decenni en els darrers 42 anys (període 1974-2015).\nEn el BAIC 2015 es mostra també el resultat de calcular els índexs climàtics a 24 sèries de temperatura i precipitació repartides pel territori i cobrint el període 1950-2015. Aquests índexs aporten informació sobre l'evolució dels extrems climàtics i es basen en l'anàlisi de dades a resolució diària. Com a resum, les 24 sèries indiquen una tendència clara i significativa d'aquells índexs que reflecteixen millor l'augment de la temperatura experimentat, però no ofereixen resultats concloents i generalitzables en relació a la precipitació.\nConcretament hi ha quatre índexs ("Dies d'estiu", "Nits càlides", "Dies càlids" i "Indicador de durada de ratxa càlida") que presenten tendències positives estadísticament significatives en totes les sèries estudiades. Els índexs "Dies freds" i "Nits fredes" mostren una tendència clara a la disminució pràcticament arreu. A destacar també els increments (significatius a gairebé tot el territori) experimentats en els índexs "Dies de calor", "Nits tropicals", "Màxima de la temperatura màxima" i "Amplitud tèrmica anual". La resta dels índexs relacionats amb la temperatura donen, en general, tendències comunes per a totes les sèries estudiades, encara que no tots els resultats arriben al nivell de significació estadística demanat.\nEs presenta també l'evolució de 30 índexs climàtics relacionats amb la temperatura i la precipitació als dos punts amb les sèries més llargues i completes del país: l'Observatori de l'Ebre (1905-2015) i l'Observatori Fabra (1913-2015). Hi ha alguns índexs que presenten una tendència estadísticament significativa i del mateix signe a ambdós observatoris; així, disminueixen els índexs "Dies de glaçada", "Nits fredes", "Dies freds" i "Indicador de durada de ratxa freda", i augmenten els índexs "Dies d’estiu", "Nits tropicals", "Màxima de la temperatura màxima", "Mínima de la temperatura màxima", "Mínima de la temperatura mínima", "Nits càlides", "Dies càlids", "Indicador de la durada de la ratxa càlida" i "Amplitud tèrmica anual".\nTambé es detecta un augment significatiu en les hores de sol efectives (per al període comú 1968-2015). Pel que fa als índexs relacionats amb la precipitació, només s'observa coincidència dels dos observatoris en la tendència positiva (augment) estadísticament significativa de l' "Índex simple d'intensitat diària".\nEvolució de la precipitació anual per al conjunt de Catalunya i per al període 1950-2015. Els valors s'expressen com a % respecte a la mitjana del període de referència 1961-1990, i la corba negra indica un filtre gaussià de 13 membres.\nArticle extret de: http://premsa.gencat.cat/pres_fsvp/AppJava/notapremsavw/293185/ca/temperatura-mitjana-catalunya-augmentat-1-55-c-des-1950.do\nL'abundància d'herba ens deixa imatges curioses, com aquestes ovelles pasturant fins i tot en un parc infantil.\nEl passat dijous 26 de maig, a Palamós es va mantenir la tranquil·litat meteorològica que ha dominat bona part de la setmana. Aquesta mansuetud en el temps, es pot veure alterada avui dissabte per un lleuger reforç de la marinada a partir del migdia, la qual podrà bufar a uns 10/15 km/h de mitjana fins la propera nit/matinada.\nEl vent de mar i l'augment nuvolós previst, seran l'anunci del pas d'un sistema frontal molt desgastat que podrà deixar algun ruixat poc important al llarg de la nit/matinada de dissabte a diumenge. Tot això anirà amenitzat per abundants núvols baixos fins al migdia.\nAixí mateix, abans no arribi aquest petit canvi de temps, cal remarcar que l'ambient assolellat que hi va haver el passat dijous es va veure una mica enterbolit al matí, degut a l'arribada de 4/8 o 6/8 Ci, Cs i Ac, juntament amb 2/8 o 3/8 Sc.\nAl migdia/primeres hores de la tarda el cel es presentà asserenat, o amb tan sols 1/8 o 2/8 Ci, Ac i esteles d'avions, no obstant això, a partir de mitja tarda i al vespre es va produir un augment nuvolós molt destacat, amb 6/8 Ci, Cs i As, esteles d'avions i 2/8 Sc i St.\nEn un altre ordre de coses, com podeu veure a la foto que obre aquest post, les pluges del mes d'abril i les del mes de maig, combinades amb el temps assolellat, han fet crèixer de forma notòria diferentes espècies de plantes herbàcies a tot arreu on poden arrelar, la qual cosa ha facilitat que es puguin veure imatges certament curioses, com per exemple ovelles pasturant en un parc infantil de la població veïna de Calonge.\nTemps assolellat el passat dijous a les 16:01h Font: càmera web de Sant Antoni de Calonge\nEn relació a les temperatures màximes que van tenir lloc el passat dijous 26 de maig al Baix Empordà, es pot comprobar com aquestes van baixar al voltant de dos graus cap a l'interior, degut a l'absència de vent de garbí, a més, a la costa les màximes van pujar lleugerament o es van mantenir sense canvis respecte el dia abans. Per exemple, a Monells la màxima descendí 2,3ºC respecte el dia anterior i a La Tallada d'Empordà va baixar 2,0ºC, per contra, a Castell d'Aro va ascendir 0,7ºC. A Palamós la màxima no va variar gens respecte el dimecres.\nEn aquest sentit, els 25,6ºC de Calonge van ser la màxima més alta del dia, en canvi, els 19,8ºC de Bellcaire d'Empordà van ser la màxima més baixa.\nPer la banda de les mínimes, podem comprobar com aquestes van experimentar comportaments diferents segons l'indret.\nPer exemple, a Torroella de Montgrí la mínima va baixar 1,8ºC respecte el dimecres, a La Tallada d'Empordà va pujar 0,1ºC i a Castell d'Aro no va canviar respecte el dia anterior. A Palamós la mínima va baixar 0,8ºC respecte el dia precedent.\nEls 11,4ºC de Monells van ser la mínima més freda de la jornada, per contra, els 15,4ºC de Palamós foren la mínima més elevada. Dades de Meteoclimatic i Meteocat\nMàximes registrades el passat dijous 26 de maig al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nMonells 23,1ºC (11,4ºC)., La Tallada d'Empordà 22,9ºC (13,1ºC)., La Bisbal d'Empordà 22,2ºC (12,9ºC)., Castell d'Aro 21,8ºC (12,9ºC)., Torroella de Montgrí 20,8ºC (12,5ºC).\nAltres dades meteorològiques del passat dijous 26 de maig del 2016 a Palamós., temperatura màxima 20,2ºC, mínima 15,4ºC. Vent: fins les 12:00h va bufar vent de component N, NNO i NNE, a 10 km/h de mitjana., a partir de llavors vent del NE, a 10 km/h de mitjana., a partir de les 20:00h vent del N, a 5/10 km/h de mitjana. Ratxa màxima de vent 29 km/h N. Estat de la mar amb mar arrissada o un xic de marejol., mar endins hi havia maror (onatge sig. de 0,59 metres a les 08:00h davant del cap de Begur, de 0,59 metres a les 12:00h i de 0,82 metres a les 18:00h. Pressió atmosfèrica màxima 1014hPa, mínima 1012hPa. Humitat relativa màxima 94%, mínima 66%. (Dades de meteoclimatic.com i Puertos del Estado)\nLa posta de sol del passat dijous 26 de maig amb abundants núvols alts i mitgencs. Font: càmera web del Club Nàutic Costa Brava\nOvelles pasturant al bell mig d'un parc infantil invadit per l'abundant herba que ha crescut aquesta primavera.\n25 de maig: més núvols baixos (amb boira a les Gavarres) i mínimes entre 5 i 6ºC més altes\nNúvols baixos o boira tapant la zona del puig Cargol (362 msnm) el passat dimecres al vespre. Font: càmera web del Club Nàutic Costa Brava.\nEl passat dimecres 25 de maig, a Palamós es va instaurar la monotonia meteorològica que ha regit les darreres jornades., no obstant això, la possible aparició d'algun banc de boira de mar entre avui divendres i demà dissabte, la podria trencar ni que sigui de forma momentània, a més, de cares a la matinada del diumenge vinent podria passar un front acompanyat per un tàlveg d'aire fred amb isotermes de -20ºC a 500hPa, la qual cosa podria portar-nos algun ruixat de poca entitat.\nCom es habitual, abans del front es preveu que tinguem un dissabte força ventós degut al típic reforç que experimentarà el vent de garbí a partir del migdia.\nAixí mateix, si ens centrem en l'estat del cel del passat dimecres, el més destacat va ser l'aparició de núvols baixos abundants a partir del vespre. Aquests núvols estrats i estratocúmuls tenien la base molt baixa, al voltant dels 200/250 msnm, la qual cosa provocava que es mostressin en forma de boira per sobre dels relleus costaners, com per exemple al puig Cargol o a la zona del Masnou, tal com mostren les imatges superior i inferior.\nEn total, a part dels núvols baixos, el cel es va mostrar molt variable al llarg de tot el dia, amb grans clarianes intercalades amb núvols en varis nivells. Al matí s'observaren entre 4/8 i 6/8 Ci, Cs i Ac, juntament amb 3/8 Sc i St. A la tarda els núvols prims enterenyinaren més el cel, amb 6/8 Ci, Cs i esteles d'avions, i també van aparèixer entre 3/8 i 4/8 Sc i St (boira a les Gavarres).\nNúvols baixos abundants apareguts el passat dimecres a les 20:01h. Veiem com hi havia boira a la zona del Masnou (325 msnm). Font: càmera web de Sant Daniel (Calonge)\nEn un altre ordre de coses, si analitzem les temperatures màximes que tingueren lloc el passat dimecres 25 de maig al Baix Empordà, s'observa com aquestes van pujar a tot arreu amb més o menys força.\nPer exemple, a Monells la màxima va pujar 2,7ºC respecte el dimarts, a La Tallada d'Empordà va ascendir 1,8ºC respecte el dia abans i a Castell d'Aro va pujar 0,6ºC. L'excepció que confirma la regla la trobem a Torroella de Montgrí, on la màxima va baixar 0,4ºC respecte el dia precedent. A Palamós la màxima va pujar 1,9ºC respecte el dia anterior.\nEn aquest sentit, els 25,7ºC de Les Olives van ser la màxima més alta del dia, en canvi, els 19,6ºC de Palamós-La Fosca van ser la màxima més fresca.\nPel cantó de les mínimes, veiem com aquestes van pujar de forma important a tots els llocs, a causa dels núvols existents i la presència de vent de garbí. Per exemple, a Monells la mínima va pujar 6,1ºC respecte el dimarts, a Torroella de Montgrí va ascendir 5,5ºC i a Castell d'Aro va pujar 4,5ºC. A Palamós la mínima va ser 5,3ºC més alta que la del dia anterior.\nEls 12,9ºC de Castell d'Aro van ser la mínima més freda del dia i els 16,4ºC de Sant Feliu de Guíxols foren la mínima més elevada. Dades de Meteoclimatic i Meteocat\nMàximes registrades el passat dimecres 25 de maig al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nMonells 25,4ºC (13,1ºC)., La Tallada d'Empordà 24,9ºC (13,0ºC)., La Bisbal d'Empordà 24,5ºC (13,0ºC)., Torroella de Montgrí 22,9ºC (14,3ºC)., Castell d'Aro 21,1ºC (12,9ºC).\nAltres dades meteorològiques del passat dimecres 25 de maig del 2016 a Palamós., temperatura màxima 20,2ºC, mínima 16,2ºC. Vent: fins les 14:30h va bufar vent de component S i SSO, a 10 km/h de mitjana., a partir de llavors vent del ESE, SE i SSE, a 5/10 km/h de mitjana., a partir de les 20:00h vent del N, NE i ENE, a 5 km/h de mitjana. Ratxa màxima de vent 26 km/h S. Estat de la mar amb marejol., mar endins hi havia maror (onatge sig. de 0,59 metres a les 08:00h davant del cap de Begur, de 0,7 metres a les 12:00h i de 0,7 metres a les 18:00h). Pressió atmosfèrica màxima 1014hPa, mínima 1010hPa. Humitat relativa màxima 94%, mínima 84%. (Dades de meteoclimatic.com i Puertos del Estado)\nTemps assolellat amb núvols alts i mitgencs el passat dimecres 25 de maig a les 10:06h. Font: càmera web de Sant Daniel (Calonge)\n24 de maig: núvols alts i mitgencs de formes capritxoses\nSortida de sol del passat dimarts 24 de maig amb alguns núvols prims. Foto mostrada a l'Informatiu de TVE Catalunya (minut 02:05) i a la galeria de fotos del portal 3/24 (foto nº 7).\nEl passat dimarts 24 de maig, el dia va començar amb una albada lleugerament acolorida degut a l'arribada de nombroses franges de núvols mitgencs, tal com us mostra la fotografia superior.\nEls núvols altocúmuls que ens visitaren al llarg del matí van presentar algunes singularitats amb forma del típic cel empedrat o cel amb cabretes (Altocumulus floccus), alguns altocúmuls amb virga i d'altres adoptaren l'aparença de núvols mammatus.\nAquest espectacle nuvolós (més avall en podeu veure dues fotos) va viatjar de ponent a llevant, degut al vent de ponent que bufava en altura a uns 35 nusos. Els núvols altocúmuls del matí i també els núvols alts que van aparèixer a la tarda, van ser generats pel pas de les restes d'un front provinent d'una àrea de baixes pressions que hi ha centrada a l'oest de la península, la qual també va fer descendir el baròmetre fins als 1010hPa.\nSi a aquestes dades hi afegin el fet que durant la tarda el vent de garbí va bufar de manera moderada i persistent, això ens faria suposar que s'acostaven pluges, no obstant aquest fet, per avui dijous, demà divendres i el proper dissabte, tan sols hem d'esperar un augment de les temperatures, amb possibilitats que es puguin formar alguns bancs de núvols baixos o boira de mar, a més, el color del cel es veurà blanquinós per l'entrada de polsim del Sàhara.\nDe cares al diumenge i els inicis de la setmana pròxima, les temperatures anirien lleugerament a la baixa.\nEn un altre ordre de coses, els núvols apareguts durant el passat dimarts es repartiren de la següent manera. En total, a primera hora del matí es van observar 4/8 Ac (mammatus i virga). Durant la resta del matí assolellat també es mantingueren alguns núvols prims decoratius, amb entre 1/8 o 3/8 Ci i Ac.\nLa poca nuvolositat que va quedar fins al migdia, va anar clarament a més amb el pas de les hores, fins a deixar una tarda enterenyinada amb 5/8 i 6/8 Ci, Cs, esteles d'avions, juntament amb 3/8 As i Ac.\nCel empedrat o cel amb cabretes vist el passat dimarts 24 de maig al matí. Foto mostrada al temps de Meteocat tv.\nNúvols mitgencs i la lluna abans de pondre's el passat dimarts 24 de maig a primera hora del matí.\nEn relació a les temperatures màximes que van tenir lloc el passat dimarts 24 de maig al Baix Empordà, es pot comprobar com aquestes van pujar amb més o menys força a tot arreu, gràcies al temps assolellat, a l'enretirada de l'aire fred i a la presència de vent de garbí., no obstant això, l'excepció apareix a Palamós, on la màxima va baixar 0,1ºC respecte el dia abans, degut al mateix vent de garbí.\nPer exemple, a La Bisbal d'Empordà la màxima va pujar 3,8ºC respecte el dia anterior, a Torroella de Montgrí va ascendir 3,3ºC i a Castell d'Aro va pujar 1,7ºC.\nEn aquest sentit, els 24,4ºC de Les Olives van ser la màxima més alta del dia, en canvi, els 18,3ºC de Palamós van ser la màxima més fresca.\nAixí mateix, les mínimes van pujar lleugerament a tot arreu respecte el dilluns. Per exemple, a Torroella de Montgrí la mínima va ascendir 0,9ºC, a Monells va pujar 0,6ºC i a Castell d'Aro va pujar 0,2ºC. L'excepció torna a aparèixer a Palamós, on la mínima va ser 0,4ºC més baixa que la del dia anterior.\nEls 7,0ºC de Monells van ser la mínima més freda del dia i els 12,2ºC de Calonge-Mas Pallí foren la mínima més elevada. Dades de Meteoclimatic i Meteocat\nMàximes registrades el passat dimarts 24 de maig al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nLa Bisbal d'Empordà 23,8ºC (7,7ºC)., Torroella de Montgrí 23,3ºC (8,8ºC)., La Tallada d'Empordà 23,1ºC (8,3ºC)., Monells 22,7ºC (7,0ºC)., Castell d'Aro 20,5ºC (8,4ºC).\nAltres dades meteorològiques del passat dimarts 24 de maig del 2016 a Palamós., temperatura màxima 18,3ºC, mínima 10,9ºC. Vent: fins les 09:00h va bufar vent de component NO, a 2 km/h de mitjana o hi va haver calma., a partir de llavors vent del S i SSE, a 5/10 km/h de mitjana., a partir de les 13:00h vent del S, SSO i SSE, a 20 km/h de mitjana., a partir de les 20:30h vent del S i SSO, a 10/15 km/h de mitjana. Ratxa màxima de vent 47 km/h S. Estat de la mar amb marejol al matí, mar de fons del S, i maror a la tarda (ones d'entre 0,5/1 metre)., mar endins hi havia maror (onatge sig. de 0,7 metres a les 08:00h davant del cap de Begur, de 0,47 metres a les 12:00h i de 0,94 metres a les 18:00h), alçada màxima de l'onatge 1,56 metres a les 18:00h. Pressió atmosfèrica màxima 1020hPa, mínima 1010hPa. Humitat relativa màxima 93%, mínima 59%. (Dades de meteoclimatic.com i Puertos del Estado)\nNúvols mammatus observats el passat dimarts 24 de maig a primeres hores del dia.\nUn prototip de sistema d'alerta costaner prediu danys per temporals al litoral català amb vuit dies d'antelació\nImatge de la llevantada històrica de Sant Esteve de l'any 2008 a sa Tamardia.\nL'iCOAST, el prototip teòric de sistema d'alerta costaner, és capaç de predir danys causats per temporals extrems al litoral català i, especialment a les platges urbanes, amb vuit dies d'antelació. El projecte ha estat coordinat pel Centre Internacional d'Investigació dels Recursos Costaners (CIIRC) de la Universitat Politècnica de Catalunya (UPC). En el seu desenvolupament han participat l'Institut Cartogràfic i Geològic de Catalunya (ICGC), el Servei Meteorològic de Catalunya (ambdós dependents del Departament de Territori i Sostenibilitat), la Direcció General de Protecció Civil del Departament d'Interior, el Coastal and Marine Research Centre de l'University College Cork (CMRC), l'associació Technology for Humanitarian Assistance, Coperation and Action (ITHACA) i Soluciones Ingeniería Marítima Operacional (SIMO).\nL'iCOAST està dissenyat per esdevenir, una vegada es pugui certificar en condicions reals, una ajuda en la presa de decisions per disminuir el risc costaner. Tot i que es pot utilitzar en diverses regions litorals urbanes europees, ha estat validat per la costa catalana. Una part important del litoral mediterrani té una capacitat limitada per fer front a variacions en l'onatge degut a l'existència d'infraestructures com passejos marítims, vies fèrries, carreteres o edificis.\n50 víctimes en dues dècades\nAixí, quan es donen episodis de fort onatge combinat amb nivells de mar alts es poden produir danys quantiosos. A la costa mediterrània catalana els temporals i cops de mar forts han provocat més de 50 morts els darrers 20 anys i danys en infraestructures costaneres per, com a mínim, 30 milions d'euros. La pujada del nivell del mar provocada pel canvi climàtic, prevista per a aquest segle, pot aguditzar aquesta situació.\nEn aquest context, disposar d'un model que anticipi la reacció de la costa davant un temporal pot facilitar l'adopció de mesures d'urgència que minimitzin els danys. El prototip de l'iCOAST proporciona informació sobre l'onatge i el nivell del mar amb vuit dies d'antelació per a la totalitat del litoral, tot i que, de moment, només s'ha provat en condicions de laboratori per a punts específics de la costa catalana. La detecció d'un temporal activa una predicció a cinc dies vista cada tres quilòmetres. En el cas de les platges considerades més fràgils, elabora una predicció addicional en termes d'inundació i erosió amb tres dies d'antelació i amb una precisió de metres.\nUna eina que també proposa\nEl fet de comptar amb una predicció a una escala tan detallada podria permetre a les administracions adaptar les alertes i recomanacions per a la població a col·lectius específics, com ara usuaris d'aparcaments litorals perquè canviïn de lloc els seus vehicles, veïns i comerciants d'edificis en primera línia de mar, o vianants dels passejos marítims on es puguin produir danys.\nEl prototip proposa també, allà on és possible, les mesures d'urgència que es podrien adoptar hores abans del temporal per augmentar la protecció del litoral, com ara l'ús de sacs o barreres de sorra, l'excavació de trinxeres o l'ús de barreres mòbils contra inundacions.\nSi el prototip es valida per ser utilitzat en condicions reals, els avisos basats en la previsió arribarien al Centre de Coordinació d'Emergències de Catalunya (CECAT) de Protecció Civil de la Generalitat. El CECAT posaria en marxa els protocols d'avisos a les autoritats locals i als organismes d'emergència i seguretat de la Generalitat per estar preparats davant l'episodi de risc. També, en base a la previsió, s'enviarien els avisos a la població i es podria decidir aplicar mesures preventives en els casos que calgués, com el tancament dels accessos marítims o l'evacuació de zones potencialment afectades.\nUna imatge del visor de l'iCOAST de la costa barcelonina i les platges més vulnerables.\nModel basat en un inventari de danys i dos temporals\nPer tal de desenvolupar l'iCOAST, s’ha dut a terme un inventari de danys causats per temporals al litoral català entre els anys 2000 i 2013, que ha permès identificar punts especialment sensibles al seu impacte. Prop del 50% de les platges de Barcelona i Girona ha patit un episodi d'inundació en els darrers 20 anys, mentre que en el cas de la demarcació de Tarragona ha estat el 25% del seu litoral.\nCadascun dels episodis estudiats es descriu en termes d'onatge i nivell del mar per després definir els llindars que s'haurien de sobrepassar per activar una alarma.\nA banda d'aquest inventari, els creadors de l'iCOAST van provar la seva fiabilitat aplicant-lo a dos episodis concrets. El primer és la llevantada del desembre del 2008, que va impactar a la costa catalana durant més de 50 hores. El segon episodi són les dues tempestes consecutives del març del 2013, que van causar una intensa erosió a les platges barcelonines. En tots dos casos, es va proporcionar a l'iCOAST la informació bàsica i el sistema va predir els danys que realment es van produir.\nEl desenvolupament de la primera fase del projecte iCOAST ha tingut un cost d'uns 634.000 euros, dels quals més de 475.000 els ha aportat la Unió Europea. Els treballs van començar el desembre del 2013 i han finalitzat recentment.\nExemple de com es podria haver determinat la inundació màxima, amb una predicció de tres dies d'antelació, del temporal del 2013.\nPendents dels ajuts europeus\nEls impulsors d'aquest prototip optaran a una convocatòria d'ajuts europeus, que es convocarà el primer trimestre del 2017, per tal de perfeccionar el sistema i provar-lo amb avisos reals de temporals que es puguin produir. En aquesta segona fase de desenvolupament, l'iCOAST se centraria en la costa de la Toscana (Itàlia), a més del litoral català.\nArticle extret de: http://www.upc.edu/saladepremsa\nEtiquetes de comentaris: Fotos, Mar, Nota informativa\nNúvols estratocúmuls apareguts el passat dilluns al vespre. Font: càmera web del Club Nàutic Costa Brava (Palamós)\nTal com es preveia, el passat dilluns 23 de maig, a Palamós vàrem tenir un dia molt més tranquil (meteorològicament parlant) que no pas el diumenge, almenys arran de costa, ja que mar endins encara hi havia forta maror degut a la tramuntana que afectava el golf de Lleó.\nDesprés del sobtat canvi de temps que es va donar el diumenge a la tarda, degut a l'arribada d'una cèl·lula tempestuosa, el primer dia de la setmana es va mostrar poc càlid., de fet, les màximes més elevades tan sols es van enfilar fins als 20ºC cap a l'interior de la comarca. Malgrat aquest fet, la baixada de temperatures es va notar de forma molt important a primera hora del matí, sobretot a l'interior del Baix Empordà, gràcies a unes temperatures mínimes que ens deixaren uns valors quasi d'hivern, com ho demostren els 6,4ºC que van registrar-se a Monells.\nEl cel estrellat que hi va haver de matinada ajudà a fer baixar el mercuri, tot i que la presència d'aire de tramuntana va frenar una mica el termòmetre en la seva caiguda lliure. Sens dubte, amb aquests contrastos de temperatures els refredats podran estar a l'ordre del dia.\nEn un altre ordre de coses, també s'ha de remarcar que la jornada fou plenament assolellada, però aquest fet va servir de ben poc alhora de fer pujar la temperatura diürna.\nA primera hora del dia ens vàrem llevar amb només 1/8 o 2/8 Ci, juntament amb 2/8 o 3/8 Sc. Al llarg del matí la situació no va variar, però a partir del migdia va formar-se algun altre núvol baix passatger, amb 3/8 Cu i Sc.\nDurant la tarda el sol va continuar sent el protagonista, però poca estona abans de la posta de sol els núvols baixos anaren clarament a més, fins a deixar-nos entre 4/8 i 6/8 Sc (vegeu imatges).\nTemps assolellat amb algun núvol decoratiu el passat dilluns al migdia. Font: càmera web de Sant Daniel (Calonge).\nEn un altre ordre de coses, si mirem les temperatures màximes que van tenir lloc el passat dilluns 23 de maig al Baix Empordà, es pot comprobar com els registres encara van notar la refrescada produïda el diumenge a la tarda, ja que aquests van descendir a tot arreu amb major o menor intensitat. Per exemple, a Monells la màxima descendí 4,6ºC respecte el dia anterior, a La Bisbal d'Empordà va baixar 3,8ºC i a Castell d'Aro va descendir 1,9ºC. A Palamós la màxima va baixar 1,5ºC respecte el diumenge.\nEn aquest sentit, els 21,4ºC de Les Olives van ser la màxima més alta del dia, en canvi, els 17,0ºC de Calonge-Mas Pallí van ser la màxima més baixa.\nPer la banda de les mínimes, es pot visualitzar com totes elles van anar clarament a la baixa respecte el dia abans, degut a l'entrada d'aire fred que es va produir després del pas del sistema frontal del diumenge.\nPer exemple, a Torroella de Montgrí la mínima va baixar 3,3ºC respecte el dia anterior, a La Tallada d'Empordà va descendir 2,9ºC i a La Bisbal d'Empordà va devallar 2,0ºC. A Palamós la mínima va baixar 1,6ºC respecte el dia abans.\nEls 6,4ºC de Monells van ser la mínima més freda de la jornada, per contra, els 11,3ºC de Palamós i de Sant Feliu de Guíxols foren les mínimes més elevades. Dades de Meteoclimatic i Meteocat\nMàximes registrades el passat dilluns 23 de maig al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nLa Bisbal d'Empordà 20,1ºC (7,3ºC)., La Tallada d'Empordà 20,1ºC (7,9ºC)., Monells 20,0ºC (6,4ºC)., Torroella de Montgrí 20,0ºC (7,9ºC)., Castell d'Aro 18,8ºC (8,2ºC).\nAltres dades meteorològiques del passat dilluns 23 de maig del 2016 a Palamós., temperatura màxima 18,4ºC, mínima 11,3ºC. Vent: fins les 09:00h va bufar vent de component N, NNO i NO, a 5 km/h de mitjana., a partir de llavors vent de direcció variable, a 5 km/h de mitjana., a partir de les 12:00h vent del E, ESE i SE, a 5/10 km/h de mitjana., a partir de les 21:00h vent del SSO, a 5 km/h de mitjana., a partir de les 23:00h vent de component ONO, a 2/5 km/h de mitjana. Ratxa màxima de vent 23 km/h ESE. Estat de la mar amb un xic de marejol., mar endins hi havia de forta maror a maror (onatge sig. de 1,88 metres a les 08:00h davant del cap de Begur, de 1,41 metres a les 12:00h i de 0,94 metres a les 18:00h), alçada màxima de l'onatge 4,53 metres a les 03:00h. Pressió atmosfèrica màxima 1022hPa, mínima 1019hPa. Humitat relativa màxima 89%, mínima 50%. (Dades de meteoclimatic.com i Puertos del Estado)\nNúvols baixos abundants el passat dilluns 23 de maig a la posta de sol. Font: càmera web de Sant Daniel (Calonge)\nEl bulliciós mercat de Sololá. En primer pla veiem una dona de l'ètnia maia kaqchikel vestida amb la indumentària típica.\nSololá és un municipi de Guatemala situat a 2114 metres d'alçada, en un vessant amb vistes al llac d'Atitlán, el qual es troba uns 600 metres més baix.\nEs tracta d'un indret molt peculiar, sobretot tenint en compte que és la seu del mercat més important i autèntic de les terres altes. El seu actual nom és una forma castellanitzada de l'antiga denominació precolombina, una variant ortogràfica de T'zolojy'a.\nEl centre urbà té prop de 14.000 habitants, però el municipi també inclou quatre comunitats més, així com petites comunitats rurals.\nUn dels carrers principals de Sololá, amb alguns dels volcans que envolten el llac Atitlán al fons de la imatge.\nGairebé tots els habitants de Sololá són de l'ètnia maia kaqchikel, excepte a la zona d'Argueta, on la majoria són de l'ètnia K'iche 'Maya. Un dels aspectes que més ens cridarà l'atenció és que un gran percentatge dels homes i les dones segueixen vestint la roba tradicional maia, caracteritzada per les seves formes geomètriques i el seu colorit.\nEl poble té una extensió de 94 quilòmetres quadrats i la seva festa Festa Major se celebra el 15 d'agost, dedicada a l'Assumpció de la Mare de Déu.\nDurant aquesta festa se celebra també el Nim Akij Sololá, que en l'idioma kaqchikel és el Dia Gran de Sololá. El patró del poble és Sant Bartomeu.\nSololá va ser fundada el 30 d'octubre del 1547, però no va ser fins el 30 d'octubre de 1924 que es va elevar a la categoria de ciutat, gràcies a un acord governatiu.\nLa Torre Centroamericana, símbol de la ciutat, va començar-se a construir el 9 de febrer del 1914, i es va concloure el 19 de febrer del 1916.\nL'edifici mesura 26 metres d'altura, és de quatre pisos i està al costat de la seu de l'Ajuntament\nEn el quart pis hi ha la cambra de control del rellotge mecànic, el qual és d'origen suís i funciona amb una cadena d'acer amb tres contrapesos. Compta amb una campana que sona cada 15 minuts.\nL'interior de l'edifici també funciona com a museu. El nom de la torre va ser inspirat en la unió de l'istme centreamericà, per això a cada cantonada de la torre estan inscrits els noms de Guatemala, El Salvador, Hondures, Nicaragua i Costa Rica. En un principi la torre va ser utilitzada per empresonar presos, però després se li va donar un altre ús.\nDones abillades amb els vestits típics maies de l'ètnia kaqchikel en el mercat de Sololá.\nEl clima de Sololá és entre càlid i temperat. A l'hivern a Sololá hi ha molta menys pluja que a l'estiu. El clima d'allí és classifica com a Cwb, segons el sistema Köppen-Geiger.\nLa temperatura mitjana anual de Sololá és de 15,8°C i la precipitació anual és de 1472 mm.\nEl mes més sec és gener, amb 0 mm, per contra, al mes de setembre hi cauen 401 mm de mitjana (és el mes més plujós de l'any).\nEl mes de maig, el mes més calorós de l'any, te una mitjana de 17,5°C. El mes més fred de l'any és el mes de gener, amb una temperatura mitjana de 13,8°C.\nLa diferència en la precipitació entre el mes més sec i el mes més plujós és de 401 mm. Les temperatures mitjanes varien durant l'any en uns 3,7°C.\nHome vestit amb la roba típica de l'ètnia kaqchikel. Veiem com la gent va força abrigada, un fet que delata que a les terres altes de Guatemala no hi fa molta calor o, si més no, hi fa una calor molt suportable.\nTot i que la ciutat no és especialment bonica, la visitat al seu mercat justifica amb escreix el viatge.\nEl mercat de Sololá és una presa de contacte amb la població indígena kaqchikel, amb els seus costums i tradicions.\nDes que va ser fundada al segle XVI, l'alcaldia maia renova els seus càrrecs cada dos anys i s'ocupa de resoldre els conflictes familiars, litigis de terres o aigua i qualsevol problema comunitari, aplicant el dret consuetudinari i vetllant pel manteniment dels seus costums.\nEl seu mercat reforça el sentiment indígena, representat per la vestimenta dels venedors i compradors, per la llengua en la qual es comuniquen, les transaccions comercials o pels productes que s'hi venen, dedicats majoritàriament al seu propi consum. Obrir-se pas entre ells, tafanejar entre les parades, regatejar en les compres, és una experiència única i molt recomanable.\nParada de fruita al mercat.\nLa visita al mercat es pot fer des del poble turístic de Panajachel (situat a la riba del llac Atitlán), on surten una gran quantitat d'autobusos acolorits cap a la veïna localitat de Sololá.\nLa distància que separa Panajachel de Sololá és de 10 km i el trajecte dura poc més de vint minuts, passant per una estreta carretera de vertigen, ascendint la muntanya a gran velocitat, tot i estar plena de revolts, tot això amenitzat amb els penya-segats que s'entreveuen des de les finestretes i, per descomptat, per les increïbles vistes del llac Atitlán i dels icònics volcans que l'emmarquen.\nEl preu del bitllet és de 3 quetzals, no es paga al pujar al bus, sinó que un cobrador, durant el trajecte, s'encarrega de passar a cobrar als passatgers.\nMercat de Sololá, un autèntica immersió a la cultura maia.\nEl mercat de Sololá té lloc els dimarts i divendres al matí. Tan a Sololá com en altres pobles de Guatemala hi ha petits mercats cada dia, però el més gran i al qual hi va molta gent d'altres pobles de la comarca té lloc només en aquests dos dies.\nNomés d'arribar-hi ens endinsem en un acolorit mercat, ple de gent que s'amuntegava a la recerca dels productes frescos que allí es venen, principalment fruites, verdures i hortalisses.\nHi ha una infinitat de llocs on pots trobar qualsevol cosa que busquis a preus irrisoris, des de roba, estris d'ús domèstic, flors, etc... fins a mercaderies estranyes com medicaments i, fins i tot, pedres al pes.\nCom és normal, també trobem llocs de menjar on degustar el menjar típic per pocs quetzals, com per exemple les "tortitas" fetes de blat de moro.\nDiferentes varietats de blat de moro que es venen a granel.\nVenedors de blat de moro.\nQuan caminem pel mercat indígena, es veu la gran senzillesa de la gent, sent testimonis de les transaccions comercials en la llengua materna d'origen maia. Ens obrirem pas entre les parades i la gent, davant la seva mirada curiosa, ja que és un mercat freqüentat només pels locals.\nLa gent d'allí comentaven tímidament que no és habitual veure estrangers en el mercat i quan vénen van en grup i acompanyats d'un guia.\nCom he comentat, el més cridaner del mercat de Sololá és l'acolorida vestimenta indígena d'homes i dones. Les dones van abillades amb el "huipil", manifestació vivent de les creences d'origen maia i de la influència espanyola.\nEl vestit també és una mostra dels símbols del lloc natal, condició social i de la destresa en l'art de teixir. Cada poble té els seus propis colors i motius en la indumentària, que el diferencia de les comunitats veïnes. El "huipil" se sol transmetre de generació en generació, en gran mesura motivat pel seu elevat preu, 5.000 quetzals (584 euros).\nPer acabar, només cal tenir present que s'ha d'anar molt en compte alhora de fer fotos a la gent i anar amb molt de respecte. Degut a les seves creences religioses, moltes persones consideren que les fotos roben l'ànima, a més, també hi han hagut casos de fotògrafs que han fet negoci amb les fotos, la qual cosa no els hi agrada gens.\nEl millor que podeu fer és no fer fotos i gaudir simplement de la vista o bé realitzar les fotos de manera dissimulada (com he fet jo). Si veuen que els estàs retratant et poden dir alguna cosa o, en el millor dels casos, pots rebre una mala mirada.\nMalgrat aquest fet, d'altre banda comprensible, pots parlar tranquil·lament de manera afable amb tota la gent i, a més, seràs ben rebut com si fossis un d'ells.\nDetall del mercat cobert.\nParada del mercat exterior que ven diferents tipus de peix assecat.\nParada de venda de verdures, herbes remeires i fruita.\nHumil parada amb venedores assegudes a terra.\nEtiquetes de comentaris: Climatologia, Fotos, Paisatges, Patrimoni històric\n23 de maig: la calma retorna després de la tempest...\n16 i 17 de maig: la pluja fa reviscolar les Gavarr...\n11 de maig: nuvolades primaverals molt fotogènique...\nCom influeix la pols del Sàhara en el canvi climàt...


La consulta sobre lactànica materna de l'Hospital d'Olot i Comarcal de la Garrotxa atén una cinquantena de consultes - Garrotxa Digital\nComentaris tancats a La consulta sobre lactànica materna de l’Hospital d’Olot i Comarcal de la Garrotxa atén una cinquantena de consultes\nDonar el pit al nadó aporta molts beneficis per als dos. Amb aquest pretext a principis d’aquets any el Servei d’Obstetrícia i Ginecologia de l’Hospital d’Olot i Comarcal de la Garrotxa va posar en marxa la consulta experta en lactància materna. Un espai on les mares poden resoldre dubtes i millorar en l’alletament del nadó. Fins ara s’han atès una cinquantena de consultes de 28 dones.\nLa llet materna és el millor aliment per al nadó. Aporta beneficis no només al nou nat sinó també per a la mare. Aquests motius són els que han portat al Servei d’Obstetrícia i Ginecologia de la Fundació Hospital d’Olot i comarcal de la Garrotxa des de principis d’aquest any a posar en marxa la consulta experta en lactància materna. De moment en el que va d’any prop de 28 dones ja l’han visitat. El principal neguit i dubte de les usuàries és el dolor en l’alletament. Per això al centre s’hi explica com donar el pit de la millor manera per al nadó i per a la mare.\nMarta Figueras, llevadora: “les usuàries són mares que volen fer lactància materna i la nostra intenció és ajudar-les el màxim que poguem. Que puguin gaudir de la lactància. Habitualment apareixen dificultats, potser la més típica és dolor quan estàs lactant i aquí és on intervenim nosaltres que intentem que la mare pugui fer-ho sense dolor. També hi ha mares que ens demanen augmentar la producció i els diem com poden fer-ho i lo que veiem potser més sovint és el dolor, per què pensem que hi ha pocs referents: tothom sap com donar el biberó però ningú t’indica com donar el pit”\nEntre els beneficis per a la mare el fet d’alletar al nadó hi ha la prevenció del càncer de pit i d’ovari. De fet l’Organització Mundial de la Salut (OMS) recomana l’alletament matern exclusiu durant els primers 6 mesos de vida. Tot i això a partir d’aquest moment serà la mare o el nadó qui decideixi el final de l’etapa.\nLes dones interessades a assistir a la consulta ho hauran de fer a través de la derivació d’un professional sanitari o via correu electrònic a consultalactancia@hospiolot.cat.\nEncarna Sánchez, representant del col·lectiu majors 60 anys usuaris piscina municipal: Van dient que sí que sí i és que no, que no. Deien que ja estava punt i ara ens diuen que ja tenen el projecte. On tenen el projecte? Ningú l’ha vist. Aquesta és…


Run for the Oceans: suma quilòmetres i salva oceans! - Tots som UOC!\nRun for the Oceans: suma quilòmetres i salva oceans!\nEl moviment Run for the Oceans d’Adidas et convida a salvar els oceans i a lluitar contra la contaminació produïda pel plàstic. Per cada quilòmetre recorregut l’organització donarà un dòlar al Parley Ocean Plastic Program, un projecte educatiu que té per objectiu conscienciar els joves de quin impacte té el plàstic als oceans i donar-los eines per a protegir el seu futur.\nParticipar-hi és molt senzill: baixa l’aplicació Runtastic i inscriu-te al grup oficial creat pels estudiants de la UOC. Registra els quilòmetres que has fet, fins al 8 de juliol; només necessites posar-te les vambes i sortir a córrer! A més, el 22 de juny tindrà lloc una cursa en què podràs fer quilòmetres en un ambient inigualable.\nEs calcula que cada any arriben als mars i als oceans entre 4 i 12 milions de tones de plàstic, cosa que comporta un impacte molt greu en la vida marina i en la nostra cadena alimentària i tot. El destí dels oceans és responsabilitat de tots: surt a córrer i participa en aquesta iniciativa que contribueix a l’objectiu de desenvolupament sostenible de la vida submarina (ODS 14) de l’Agenda 2030.\nDescobreix en set passos com es pot ser més sostenible a l’oficina


Inkaras Palanga Lituània - Ofertes d'hotels amb els MILLORS DESCOMPTES EN LÍNIA\nZveju g. 14, Palanga, Palanga, Lituània, LT-00137 - Veure al mapa\nStudio with Terrace - 2\nOne-Bedroom Apartment - Attic - 7\nOne-Bedroom Apartment - Attic - 4\nOne-Bedroom Apartment with Terrace - 6\nStudio with Terrace - 1\nAl visitar Palanga, vosté es sentirà com a casa a Inkaras, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per opcions de turisme i atraccions locals, no es necessita anar enfora ja que l'hotel gaudeix proximitat a Basanavičiaus Gatvė, Museu de la Resistència, Moll Basanavičiaus Gatvė.\nLes instal.lacions i els serveis que proveeix Inkaras asseguren una estada plaentera als seus clients. L'hotel ofereix Wi-Fi gratuït en totes les habitacions, magatzem d'equipatge, aparcament de cotxes, transport hotel/aeroport, habitació familiar per garantir el més gran comfort possible als seus clients.\nL'ambient de Inkaras es reflexa en cada habitació. calefacció, servei de despertador, balcó/terrassa, aparell de televisió LCD/pantalla de plasma, TV satèl•lit/cable són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Inkaras és una elecció inteligents per a viatgers a Palanga, i ofereix una estada relaxant i sense molèsties.\nCal que informeu el Inkaras de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (134) Parelles (38) Viatgers en solitari (4) Famílies amb infants petits (58) Famílies amb infants grans (16) Grups (19)


Marian Burchardt, Author at Urban Religions\nPosts by “Marian Burchardt”\nBurchardt és professor de sociologia a la Universitat de Leipzig. Com a sociòleg cultural, està interessat en com el poder i les institucions configuren la vida social en societats culturalment diverses. En particular, la seva investigació explora des d'una perspectiva transregional i comparada com els estats-nació i els actors urbans regulen les diferències culturals i l'espai públic i com aquestes regulacions afecten les pràctiques, les societats i les subjectivitats dels ciutadans comuns. El 2015, va rebre el Premi Heinz Maier Leibnitz de la German Science Foundation (DFG), el premi alemany més prestigiós per a investigadors junior.\nEl seu primer llibre, "Faith in the Time of AIDS: Religion, Biopolitics and Modernity in South Africa" (Palgrave, 2015) és una etnografia de la complexa interrelació entre la religió, la sexualitat i la biomedicina en l'epidèmia de SIDA de Sud-àfrica. El llibre argumenta que l'activisme religiós entorn del VIH / SIDA reflecteix les relacions ambivalents entre els compromisos religiosos i la ciutadania moderna. Abans d'arribar a la Universitat de Leipzig, va ensenyar estudis africans i sociologia a la Universitat de Bayreuth i va ser investigador de l'Institut Max Planck (MPI) per a l'Estudi de la diversitat religiosa i ètnica a Göttingen. El seu llibre actual es basa en la seva recerca al MPI i explora l'impacte del nacionalisme sobre la regulació de la diversitat religiosa. Al costat de la seva pràctica acadèmica, també ha treballat durant més de dos anys i mig com a consultor i director de projectes en desenvolupament internacional i assistència humanitària. Això li ha ensenyat molt sobre el món de les ONGs i sobre com funciona la globalització en el terreny empíric.


És l'al·lèrgia o coronavirus? Descobreix els símptomes - TV SantCugat.cat\nÉs l’al·lèrgia o coronavirus? Descobreix els símptomes\n20/03/2020 – REDACCIÓ /\nSegons ha informat la Universitat Autònoma de Barcelona (UAB), les pol·linitzacions d’aquesta primavera i estiu començaran uns dies abans de l’habitual i seran importants, assolint nivells per damunt de la mitjana. Així ho indiquen les previsions dels nivells de pol·len i espores a l’atmosfera a Catalunya per als mesos vinents realitzades per investigadors de la Xarxa Aerobiològica de Catalunya (XAC) de l’ICTA-UAB i del Departament de Biologia Animal, Biologia Vegetal i Ecologia de la UAB.\nLa Societat Catalana d’Al·lèrgia i Immunologia Clínica (SCAIC) explica com diferenciar els símptomes de l’al·lèrgia dels de la Síndrome Respiratòria Aguda Greu causada per Coronavirus 2 (SARS-CoV-2 / COVID-19). Alguns símptomes poden ser similars i generar-nos confusió.\nDiferències entre ambdues malalties\nEls principals símptomes descrits en una infecció per COVID-19 són febre (88,7-91,7% dels pacients), tos seca (67,8-75%), que pot arribar a irritar la faringe ocasionant faringitis, cansament (75%) i dificultat per respirar, a vegades acompanyada de sensació d’opressió toràcica. Els símptomes gastrointestinals, tot i no ser tan freqüents, també poden aparèixer. En el cas de que els símptomes respiratoris siguin ocasionats per patologia al·lèrgica, rarament apareix febre ni símptomes gastrointestinals i predominaran la mucositat i la congestió nasal, molt menys freqüents en el cas del COVID-19. Els pacients al·lèrgics al pol·len, especialment al de la parietària, poden tenir prurit (no dolor) al paladar i/o a la gola..\nEls al·lèrgics no tenen més risc de patir infecció per COVID-19\nLes principals malalties associades a aquesta infecció sembla que serien la hipertensió arterial (30%), la diabetis mellitus (12,1%), les malalties cardiovasculars o la malaltia pulmonar obstructiva crònica (en menor freqüència 1,4 %). Per tant, ara per ara no s’ha demostrat que les malalties al·lèrgiques i l’asma siguin factors de risc per patir la infecció per SARS-CoV-2 / COVID-19.\nDurant el brot de SARS a Singapur o Hong Kong no es va observar un augment de les re-aguditzacions d’asma. Això es va atribuir als canvis en l’estil de vida de les persones asmàtiques: tancament d’escoles, mesures de prevenció, ús de mascaretes, etc. Ara bé, com que les infeccions respiratòries, especialment les víriques, poden ser desencadenants de crisis d’asma, cal extremar les mesures de prevenció. És molt important no descuidar el tractament antiasmàtic de base per tal que l’asma estigui ben controlada.\nSi bé la majoria de virus, incloent alguns tipus de Coronavirus, frenen la seva activitat quan les temperatures augmenten, en el cas del COVID-19, actualment encara no tenim evidències d’aquest fet ja que a països com Singapur s’hi han registrat casos tot i haver-hi temperatures i humitat altes.\nLa tardor i l’hivern han estat més humits i l’hivern més càlid de l’habitual. L’abundor d’aigua al sòl en el moment en què les plantes, sobretot els arbres, arrenquen la seva activitat després de l’aturada pel fred, i les temperatures suaus per l’època en el moment d’inici de les pol·linitzacions s’ha traduït en floracions i pol·linitzacions importants durant l’hivern (destaquem la del xiprer, el freixe, l’avellaner i el vern). A més, les prediccions meteorològiques dels experts per aquesta primavera diuen que la primavera serà lleugerament més càlida de l’habitual i, pel que fa a la pluja, també estarà pel damunt del normal.\nSegons dades de la SCAIC, les sensibilitzacions més prevalents en els pacients al·lèrgics són al pol·len de gramínies (51,6%), plàtan d’ombra (38,7%), olivera (35,5%), cupressàcies (22,6%) i blets (6,5%). Segons la XAC, els tipus de pol·len al·lergogen més abundants en general a l’atmosfera de Catalunya són les cupressàcies (20,8%), el plàtan d’ombra (9,7%), les oleàcies –olivera + freixe + troana- (8,6%), la parietària (5,3%), les gramínies (4,3%) i els blets (2,4%), amb importants variacions en la quantitat segons les zones geogràfiques i climàtiques de Catalunya.\nLa XAC ha analitzat la tendència de les quantitats anuals d’aquests pòl·lens en els darrers 26 anys, per tal d’avaluar com el canvi de patrons meteorològics (canvi climàtic) pot estar influint en la pol·linització. Els resultats posen en evidència que, a Catalunya, s’ha produït un increment estadísticament significatiu de les quantitats anuals de pol·len d’arbres (xiprer, plàtan d’ombra i olivera), mentre que el pol·len d’herbes tendeix a disminuir significativament (parietària i blets) o no significativament (gramínies i artemísia).\nFGC adapta el servei de trens pel cap de setmana i circularan 2 trens cada hora


Figueres demana a la Generalitat que posi càmeres al bloc de protecció ocupat - Diari de Girona\nFigueres demana a la Generalitat que posi càmeres al bloc de protecció ocupat\nUn operatiu contra el frau va detectar ahir vuit pisos amb la llum punxada i tres amb l'aigua\ncarme vilà figueres 12.05.2017 | 08:50\nFigueres va portar a terme dijous un nou operatiu a l'edifici de protecció oficial de la plaça Joan Tutau que pateix ocupació des de fa temps. Es vanb detectar vuit pisos amb la llum punxada i tres comptadors d'aigua. Fa poc més d'una setmana s'havia blindat l'accés als comptadors. L'alcaldessa, Marta Felip, en declaracions a ACN, demana la Generalitat que posi càmeres i portes blindades a l'edifici. El control també va acabar amb un detingut per desobediència greu a l'autoritat.\nL'edifici pateix ocupacions il·legals des de fa molt malgrat els periòdics controls de frau que es porten a terme. Un nou operatiu va servir per constatar que, malgrat les mesures, continuen punxant el subministrament. Els tècnics van desconnectar vuit connexions de llum i tres d'aigua.\nEls controls generen pressió als que ocupen els pisos. Un home va acabar detingut en increpar els tècnics. A més, alguns inquilins es van dedicar a llançar les bosses d'escombraries per la finestra en veure la presència de periodistes prenent imatges.\nL'immoble són dos edificis situats a la plaça Joan Tutau que són propietat de l'Agència de l'Habitatge de Catalunya. Són dos edificis que tenen 25 habitatges. Des de fa temps alguns estan ocupats. En aquest moment són sis però també hi ha tres persones amb contracte de lloguer. Són habitatges de protecció oficial.\nL'alcaldessa, en declaracions a ACN, reclamava que calia per part de l'Agència de l'Habitatge que prengués més mesures amb la instal·lació de càmeres de seguretat i portes blindades a l'edifici. Aquest tipus de mesures s'han aplicat en edificis ocupats per part dels propietaris amb bons resultats.


Tarragona Patrimoni Mundial: de gener 2015\nPublicat per Jordi Planas Manzano a 14:27 Cap comentari:\nPublicat per Jordi Planas Manzano a 11:23 Cap comentari:\nCom podeu apreciar el aspecte no canvia gaire al de desembre, avui m'he centrat en els bancs de la coca central que l'ajuntament ha decidit posar fora de l'abast dels ciutadans un parell de dies a la setmana... perquè? podia ser que no els necessitem? que hi un miracle bisetmanal que fa que aquests dies no calgui descansar?\nNo podrien les paredes respectar alguns dels bancs? Un de cada tres, al menys?\nRes a dir dels paradistes, que es posen a on els hi diuen, però tot a dir del govern municipal que impedeix als ciutadans fer us del seu mobiliari municipal.\nCal aclarir que els que necessitem descansar de tan en tan, senzillament no anem a la Rambla Nova, ni dimarts ni dijous.\nCal recalcar, que els únics bancs públics que queden disponibles estan als laterals i no tenen respatller, al que impedeix el descans per alguns, entre els que em trobo:\nPublicat per Jordi Planas Manzano a 15:34 1 comentari:\nEtiquetes de comentaris: bancs inutilitzats, mercadets, ocupació del espai públic, Rambla Nova\nPublicat per Jordi Planas Manzano a 9:36 Cap comentari:\nEtiquetes de comentaris: Ciutat de Repòs i Vacances, Llevant, Preventori de la Savinosa, Savinosa\nJardins del Miracle\nPosar-hi aigua i mantenir-lo net ?\nMassa feina !!\nPublicat per Frank.O.Einstein a 0:44 Cap comentari:\nEtiquetes de comentaris: Jardins del Miracle\nManteniment ? No saben que vol dir.\nCami de Ronda al Forti de la Reina.\nEs mes fàcil tancar que reparar-lo.\nPublicat per Frank.O.Einstein a 0:35 Cap comentari:\nEtiquetes de comentaris: Camí de Ronda, Fortí de la Reina\nCavalcada de Reis, sense informació del transport públic\n[A les 10:40 m'avisen de que està arreglat]\nJa em arribat al dia 5 de gener i la Empresa Municipal de Transports no ha anunciat les alteracions del servei per motiu de la cavalcada d'avui.\nPot ser és que no ha tingut temps suficient donat lo 'improvisat' del tema...\nJa és hora que a l'ajuntament és doni compte de que existim, si existim , un grup de ciutadans que depenem del transport públic, no tenim alternatives.\nNo és de rebut que a hores d'ara no pugui saber a on puc anar i a on no, que no pugui planificar els desplaçaments en una data tan senyalada.\nNo fa ni un parell de dies se quins carrers és tallaran:\nTRÀNSIT | Alteracions per l'arribada i cavalcada de Reis a la ciutat dilluns 5: http://t.co/OR4TPaGbB8 #ReisTGN #INCIDviaTGN\n— Tarragona Mobilitat (@TGNMobilitat) January 3, 2015\nal que vaig contestar:\n@TGNMobilitat Els ciutadans que depenem del transport públic ens mereixem saber el que podem fer o no amb més temps!\n— Jordi Planas Manzano (@JPlanas) January 4, 2015\ni em van respondre:\n@JPlanas Afectades les línies amb recorreguts per on desfila la cavalcada. Esperem rebre demà matí les afectacions concretes, disculpa!\n— Tarragona Mobilitat (@TGNMobilitat) January 4, 2015\nPeró encara, i és avui, no se fins a quina parada arribaran els busos, ni quins recorreguts i quines parades alternatives faran.\nEn el meu cas, amb dificultats al caminar, això significa que aquesta tarde restaré a casa per evitar el risc d'anar algun lloc i que després no pugui tornar.\nLa web de la EMT, ara, no diu res:\nARREGLAT, tard però arreglat\nA les 10:48 he rebut la següent resposta de la EMT:\nLi informem que hem tingut problemes informàtics que han impedit, fins avui, disposar a la nostra pàgina WEB de l’ informació associada a la Cavalcada de Reis.\nLa incidència ja ha estat solucionada i l’ informació ja està disponible.\nLi adjuntem enllaç: http://emtanemambtu.cat/atencio-al-client/incidencies-a-la-xarxa/\nEncara que parcialment:\nTenim l'informació, però quasi ens deixen sense servei a la part alta, he suggerit que el 8 i el 1 passi per la Via del Imperi Romà i el 8 pari a la Diputació.\nPublicat per Jordi Planas Manzano a 7:55 Cap comentari:\nEtiquetes de comentaris: ARREGLAT parcialment, cavalcada de reis, transport públic\nEl nostre govern municipal demostra poc interès pel govern digital. Quan manquen a prop de 15 dies no consta com a inscrit al Congrés de Govern Digital que és celebra els propers dies 21 i 22 a Barcelona.\nPot ser segueix l'exemple de la Diputació de Tarragona, que és la única de les diputacions en no estar inscrita.\nPer si teniu curiositat el Consell Comarcal de Tarragonès tampoc hi és, deu ser un tema demarcacional.\nNo ho haig d'ocultar, l'absència de les 3 AAPP meves més properes em deixa una mica inquiet sobre el que pensen que és el present i el que ha de ser el futur.\nPublicat per Jordi Planas Manzano a 7:00 Cap comentari:\nEtiquetes de comentaris: govern digital\nEl testimoni ja te alguns anys, però no fa pas gaire he tornat a veure circumstàncies similars amb vehicles particulars, i també municipals.\nNo es pot passar amb una mínima comoditat, però ningú ho pot fer amb cadira de rodes, cotxet per bebès o carret de la compra, per exemple. Tenint com agreujant en aquest cas que era dissabte amb el mercadet de la plaça de Fòrum obert.\nPer poder passar, els ciutadans es veien obligats a fer una volta per la plaça rovellat, per tal de que els funcionaris/empleats municipals tinguessin totes les comoditats tant en l'aparcament com en els seus desplaçaments... el mon a l'inrevés?\nTambé pot ser una conseqüència de les retallades en la partida pressupostària per la neteja dels vehicles municipals, contribuint altruistament els ciutadans a netejar-los amb les seves vestimentes al passar.\nSeriosament: com volem que els ciutadans respectin les regles del joc si els que tenen que donar exemple fan això?\nPublicat per Jordi Planas Manzano a 9:46 Cap comentari:\nEtiquetes de comentaris: carrer de la Portella, carrer Granada, ocupació del espai públic, plaça de Fòrum, plaça de Sant Bernat


ᐅ Activitats en família i amics a Les Masies de Roda - Esportec\nACTIVITATS A LES MASIES DE RODA EN FAMÍLIA I AMB AMICS\nOferim un gran ventall d'activitats en grup a prop de Les Masies de Roda adaptables tant per a families com per a grups d'amics.\nExperts en activitats en grup a l’aire lliure a Les Masies de Roda\nComptem amb molts anys d'experiència en la realització d’activitats familiars a prop de Les Masies de Roda adaptades segons el nombre de persones, i tant per adults com per nens. Som especialistes en activitats Físico Esportives en el Medi Natural, i, des d’Esportec, volem donar a conèixer les possibilitats que ofereix el nostre entorn, ja sigui al mar o a la muntanya.\nÉs de coneixement general que la pràctica habitual d’esports o les visites culturals tenen una sèrie de beneficis que enforteixen els llaços d’amistat i familiars, i val la pena realitzar activitats a Les Masies de Roda amb amics que fomentin i millorin la capacitat física i mental, i que alhora siguin activitats d'esbarjo i diversió.\nHi ha moltes activitats d’oci que són importants per al desenvolupament d’hàbits saludables en els nens. Totes aquestes es poden dur a terme de manera individual o en família a Les Masies de Roda Per aquest motiu, des d’Esportec, per a qualsevol estació de l’any plantegem una sèrie d'experiències en família a la zona de Les Masies de Roda on podreu trobar des d' activitats d’oci de diversió, que són aquelles que impliquen poc esforç, i activitats d’oci de satisfacció, que exigeixen major esforç i aprenentatge.\nActivitats predefinides a prop de Les Masies de Roda amb amics\nActivitats esportives i d'aventura a prop de Les Masies de Roda per a grups d'amics.\nVolem que les nostres aventures siguin úniques i originals, respectant sempre el medi que ens envolta. Per aquest motiu, treballem contínuament en dissenyar noves activitats esportives per a families i grups d'amics a Les Masies de Roda, per tal que pugueu descobrir els indrets més idíl·lics de les nostres contrades.\nFestes d'aniversari a Les Masies de Roda\nSortides amb la família a Les Masies de Roda\nComiats de solter a Les Masies de Roda\nCoses a fer amb parella a Les Masies de Roda\nExperiències esportives a Les Masies de Roda\nExcursions a Les Masies de Roda\nCelebracions a Les Masies de Roda\nTurisme a Les Masies de Roda\nRutes en segway a Les Masies de Roda\nCates de vi a Les Masies de Roda\nVisites a cellers a Les Masies de Roda\nSom creadors d'experiències a prop de Les Masies de Roda. Molts anys d'experiència en activitats d'oci i de lleure.\nLes activitats esportives a l’aire lliure, originals i amb certa adrenalina pel mig, estan entre les preferides entre els grups d'amics per practicar activitats a Les Masies de Roda i gaudir d'una experiència en grup d’una forma diferent.\nL'objectiu principal d'aquestes activitats, que es poden fer de manera individual, en grup d’amics o amb la família, és que es poden dur a terme aprofitant tota una sèrie de recursos que ens ofereix la natura i així, planificar aquestes activitats en família o amb el grup d'amics pot contribuir a fer que tots en gaudeixin i es diverteixin plegats. I aquest és el motiu principal de totes les activitats familiars i grupals a prop de Les Masies de Roda que us proposem.\nOferim tot tipus d'activitats a prop de Les Masies de Roda, esportives i culturals\nPer oferir el màxim professionalisme i qualitat en els nostres serveis, la nostra plantilla consta de tècnics esportius especialitzats en cadascuna de les les activitats a Les Masies de Roda que oferim.\nActivitats per a totes les edats a Les Masies de Roda, 100% sostenibles\nLes activitats esportives a l’aire lliure, originals i amb certa adrenalina pel mig, estan entre les preferides per les famílies per practicar activitats a la zona de Les Masies de Roda i crear vincles familiars d’una forma diferent.\nÉs ben sabut que un grup cohesionat, des de l’amistat i el respecte, és molt més capaç d’afrontar els reptes de l'amistat i a nivell familiar, tant a curt com a llarg termini. Per això, des d’Esportec Outdoor Sport proposem diferents jornades d’activitats familiars a prop de Les Masies de Roda amb l’objectiu de viure experiències que reforcin els vincles personals dins de la família i, així, el joc i l’oci compartit en família aportaran nombrosos beneficis tals com facilitar tasques de desenvolupament evolutiu en el nen o la nena, promocionar oportunitats d’aprenentatge, nodrir i regenerar els llaços afectius entre els membres de la família i el crear un sentiment on es forma part d’un tot, on tothom és igual d’important. Pretenem incentivar valors com el treball en equip, la il·lusió, la solidaritat, l’esforç, l’empatia i la cooperació.\nDes d’Esportec ens preocupem per organitzar activitats en grup a prop de vosaltres d'aventura, esport, mar i neu a Les Masies de Roda, Catalunya (Costa Daurada, Pirineu, Penedès, Tarragona...), personalitzades i fetes a mida segons les necessitats de cada grup.\nOferim activitats de tota mena a prop de Les Masies de Roda, des d'excursions i rutes turístiques amb segway o bicicleta elèctrica, visita de cellers amb tastos inclosos, a cursos d'esquí per adults i nens, rutes en kayak i paddle surf, activitats acrobàtiques i parcs d'aventura...\nA Esportec som experts en família a la zona de Les Masies de Roda per a tot tipus d'edats.


Reusdigital.cat i LANOVA Ràdio fan un seguiment especial de la Festa Major de Sant Pere d'enguany. I és que alguns dels actes previstos a la programació es podran seguir a través dels webs de tots dos...\nEls regidors del grup municipal i altres membres de l’executiva del PSC Reus participen en un vídeo per promocionar el comerç local que es distribuirà per a les xarxes socials. Sota el lema ‘Compra a...\n'L'Ou com balla' d'enguany, virtual\nLa situació generada per la crisi sanitària de la Covid-19 ha alterat la celebració de Corpus. No obstant això, des del consistori reusenc s'han previst una sèrie d'actes a través de les xarxes socials...\nNavegant entre dues aigües lingüístiques, Xavier Cuartero Mercadé confessa: "Quan sóc a Barcelona em diuen que parlo estrany, i quan vinc a Reus em diuen que parlo com a la capital". Té 34 anys, treballa...


MAS BAUCELLS, RAMON 1984, EDICIONS DE Ref. 9788416987771 Ver otros productos de la misma colección Ver otros productos del mismo autor\nQuan l'Ernest Borginyac va tornar del seu retir terapèutic —sis dies a mans d'un metge alternatiu en un pis de l'Eixample—, va passar alguna cosa inesperada, uns fets estranys i terribles que ningú acaba d'entendre. A L'endemà de la teràpia, Ramon Mas intentarà resoldre aquest misteri amb tots els r...\nQuan l'Ernest Borginyac va tornar del seu retir terapèutic —sis dies a mans d'un metge alternatiu en un pis de l'Eixample—, va passar alguna cosa inesperada, uns fets estranys i terribles que ningú acaba d'entendre. A L'endemà de la teràpia, Ramon Mas intentarà resoldre aquest misteri amb tots els recursos que té a l'abast, des de les declaracions dels testimonis fins a una investigació periodística, passant, és clar, per la ficció.\nL'endemà de la teràpia és una sàtira sobre les teràpies alternatives, els gurus i l'autoajuda, però també una advertència sobre els perills que comporta jugar amb forces que no controlem.\nRamon Mas Baucells (Sant Julià de Vilatorta, 1982) és un dels fundadors de l'editorial Males Herbes. Ha publicat les novel·les Crònica d'un delicte menor (L'Albí, 2012), Afores (Edicions de 1984, 2017) i Estigmes (Edicions de 1984, 2019), i el poemari Òsties (AdiA Edicions, 2017). També ha fet la selecció i el pròleg del llibre Savis, bojos i difunts. El conte decadentista a Catalunya (1895-1930). Escriu lletres i canta amb els grups Matagalls i FP. Té una llicenciatura en Filosofia, però no sap què fer-ne.


El seu origen real el trobem en el sud-est asiàtic, concretament de La Indoxina i sud de Xina, per a expandir-se després per Europa com a conseqüència dels grans viatges i moviments migratoris.\nExcel·lents per a la salut: La seva gran aportació de vitamina C fa d'ella un dels aliments indispensables en la taula de totes les llars. Prenent quatre peces diàries de mandarines, cobrirem les necessitats diàries d'aquesta vitamina, sent especialment important per a embarassades, fumadors, lactants i diabètics. A més, com és antioxidant, pot prevenir malalties degeneratives.\nAquest cítric conté potasi, necessari per al correcte desenvolupament del metabolisme cel·lular, i calci, que enforteix ossos i dents. Les clementines posseïxen també alts nivells de fibra que poden evitar malalties cardiovasculars, restrenyiment, càncer de colon i obesitat. Per aquesta última raó, els cítrics poden ser una part important en una dieta per aprimar, ja que provoquen sensació de sacietat.


Notícies - Obre a Sant Cugat Playcook, una escola de nutrició i cuina\nObre a Sant Cugat Playcook, una escola de nutrició i cuina\nUn dels impulsors ha visitat el 'Sant Cugat a fons' de Cugat.cat\nL'escola tindrà una aula amb espais per diferents cuiners / Foto: Playcook\nel 13/nov/18 Albert Prat Societat PDF\nL'escola de cuina i nutrició Playcook obrirà portes dimecres vinent al carrer de Xerric número 12. Un dels impulsors, Gerard Pintó, ha passat pel magazín 'Sant Cugat a fons' convidat per la secció 'Viure educant', d'Edbuilding, i ha explicat que l'escola oferirà tant formació per a adults com per als més petits en una proposta que combina les classes de cuina amb la transmissió de coneixements sobre nutrició.\nPintó i Oriol Cabanas, fundadors del projecte, estan enllestint els últims detalls per poder estrenar el primer taller el dimecres de la setmana vinent. Pintó ha explicat als micròfons de Cugat.cat que l'espai també està pensat per acollir altres activitats, com ara esdeveniments i trobades d'amics al voltant d'uns fogons.\nPlaycook estarà distribuït en dos espais, un per a 'showcookings' i una altra sala on hi haurà diferents zones individuals de cuina per poder fer classes en grup. Pintó ha assegurat que estan 'molt contents' amb el local i que 'quan entres, t'hi vols quedar'.\nPintó ha visitat Cugat.cat per la secció 'Viure educant', on EdBuilding afronta l'educació des de diferents perspectives. L'objectiu de l'espai d'aquest dilluns ha estat oferir consells sobre com es pot educar als nens en la cuina i els beneficis que aporta al petits introduir-los en aquest món. Segons ha explicat Pintó, involucrar els infants en el procés de preparació 'ajuda a l'autoestima i els fa perdre pors'.\nA partir de la setmana que ve ja ens podreu trobar actius. Setmanalment tindreu diverses activitats obertes al públic. Cursos i tallers, però també esdeveniments privats com festes d'aniversari o trobades d'amics.


Fotografia :: La mare i la meva tia la Platja del Prat, anys 50\nLa mare i la me…\nAquesta és la meva mare, la de l’esquerra, i la meva tieta Carmen.\nNormalment anàven a la platja a Gavà, Castelldefels, Viladecans... en aquell tros és on anaven sempre. La foto deu ser dels 50’. La meva mare es va casar amb 20 anys, i aquí devia tenir uns disset.\nTítol: La mare i la meva tia la Platja del Prat, anys 50\nDescripció: Aquesta és la meva mare, la de l’esquerra, i la meva tieta Carmen.\nNom del fitxer: 19Alicia_Pons002 copia.jpg\nEtiquetes: joventut, familiars diversos, mare, germans, platges, oci\nComentaris de La mare i la meva tia la Platja del Prat, anys 50


‘Paterson', de Jim jarmusch | Diari Maresme\nsafe site to buy generic viagra buy tricor online cheap orlistat uk retin a wrinkles buy us levitra online\nPer Joan Millaret , a Crítica 13 de des. de 2016\nJim Jarmusch, paladí del cinema independent nord-americà, arriba a les nostres cartelleres per partida doble. D’una banda, estrena el seu biopic sobre el llegendari grup de rock dels setanta Stooges, “Gimme Danger”, i de l’altre, una deliciosa i encisadora miniatura cinematogràfica anomenada “Paterson”, de la que en parlarem tot seguit. La seva trama gira al voltant d’un conductor de bus de nom Paterson (Adam Driver), que dóna títol al film, però aquest títol té un valor doble ja que respon també al nom de la ciutat on viu i treballa el protagonista, Paterson, New Jersey. Paterson, l’home tranquil de Paterson, conviu feliçment amb Laura (Golshifteh Farahani), una dona llunàtica i carregada de manies i dèries.\nAl costat de Paterson trobem la seva companya carregada de punyetes, però sempre desbordant i entusiasta, sincerament carinyosa, plenament il·lusa i ingènua. Entre els seus hàbits, o rampells, destaca pintar les cortines de casa seva amb formes geomètriques i en blanc i negre, o desenvolupar la seva passió culinària per la reposteria amb pastissos o galetes decorats amb el mateix motiu geomètric de les cortines, somniant obrir el seu propi negoci.\nLa pel·lícula està explicada en forma de dietari, reiniciant-se aquest durant vuit dies consecutius. El moment inaugural del dia repetit successivament és una preciosa escena corresponent al dolç i romàntic despertar d’ambdós al llit. Moments transaccionals, entre la vigília i el somni, absolutament radiants, quasi impossibles, irreals, com una sublimació de l’amor en parella. Moments embellits i màgics potser en sintonia amb el bon caràcter de Paterson, inassequible al desencís, incapaç d’enfadar-se, donant mostres d’un amor incombustible.\nPerò alguna cosa no acaba de funcionar en aquesta oda a la simplicitat i tot desprèn una sensació torbadora i inquietant, malgrat aquesta pàtina d’alegria i joia convivencial. La pulsió de Laura esdevé obsessiva, malaltissa, com el caprici afegit d’esdevenir cantant country amb una guitarra, como no, arlequinada. O com la figura del simpàtic gos de la parella, investit progressivament d’un caràcter malèvol, pèrfid, que gruny gelós quan la dona besa a Paterson, o quan fa la guitza diàriament a Paterson, com després es comprova en un gag divertidíssim, arribant fins i tot a destruir el seu tresor íntim, el seu quadern de poemes.\nAquesta atmosfera enrarida es nodreix d’elements parafantàstics com l’aparició repetida de germans bessons de diferents edats, i que podria respondre a un dels somnis feliços d’ella sobre el desig de tenir fills bessons; o la reciprocitat fisonòmica i, potser alguna cosa més, que s’estableix entre ella i la dona guepard del clàssic film fantàstic i de terror en blanc i negre “La isla de las almas perdidas” que la parella va a veure al cinema.


Una de les meves dèries (m'agrada tot el que no sé fer?) és l'escultura i una de les (moltes) peces que sempre tinc al cap (i avui em roda i em roda) és el Gran Profeta de Pau Gargallo (1933).\nM'entusiasma com treballa el buits / l'espai (les màscares que va fer ho exemplifiquen molt millor) i en aquesta peça, en especial, tota la càrrega simbòlica que té: l'aparença d'arbre (amb una mà com un nus de branques i uns peus clavats a terra com unes arrels) a mig camí entre la terra i el cel (la feina dels profetes).\nDiscernir si és una obra simbòlica o cubista o... que ho facin els experts. Jo em quedo tranquil sabent que puc passar molt de temps mirant-la i que em demana feina per entendre-la.\nPodeu veure una altra fotografia de la peça en aquest enllaç.\nEl joc d'ombres ajuda a entendre el treball del buit.\nMireu les dues reproduccions més decents de la peça que he trobat a la xarxa i, si podeu i voleu, aneu-la a mirar al Museu Gargallo de Saragossa i deixeu-vos espantar per "La maldad humana" (crec que es diu així) que es veu al capdamunt de l'escala que puja del pati (on hi ha el profeta) al primer pis i entendriu-vos amb l'escultura de Pierrette Gargallo prenent el sol just en el lloc on toca la primera llum del dia.\nÉs un museu que es pot visitar en un dia sense passar ànsia i paga molt la pena.